Veliki troškovi vojnih operacija\nMnogi članovi američkog kongresa zabrinuti zbog sve većih troškova američkog vojnog angažmana u Avganistanu, Iraku i Libiji\nPojedini američki zvaničnici su zabrinuti zbog sve većih troškova američkog vojnog angažmana u Avganistanu, Iraku i Libiji. Prema raznim zvaničnim i privatnim proračunima, Sjedinjene Države su u proteklih deset godina potrošile više od hiljadu milijardi dolara na ratove u Iraku i Avganistanu, uz još 700 miliona dolara u prva tri meseca vazdušne kampanje NATO-a protiv snaga lojalnih libijskom lideru Moamaru Gadafiju.\nKako se očekuje, predsednik Barak Obama će u večerašnjem televizijskom obraćanju naciji saopštiti početak povlačenja američkih trupa iz Avganistana, dok bi do kraja godine trebalo da se okonča i američko vojno angažovanje u Iraku. Međutim, neki Amerikanci zamoreni desetogodišnjim ratovanjem započetim posle terorističkog napada na SAD 2001, smatraju da bi sredstva koja se troše za ratovanje trebalo ulagati u domaću privredu koja beleži slab rast.\nNa konferenciji gradonačelnika američkih gradova pre nekoliko dana je usvojena rezoluciju koja poziva na što skorije okončanje američkog angažovanja u Iraku i Avganistanu, kao i da se ušteđena sredstva ulože kod kuće. Prema nekim predviđanjima troškovi boravka sto hiljada američkih vojnika u Avganistanu dostići će ove godine 120 milijardi dolara.\nNedavno izabrani senator iz Zapadne Virdžinije, Džo Menčin, član je Demokratske stranke kao i predsednik Obama. On je juče pozvao na povlačenje znatno većeg broja američkih vojnika iz Avganistana nego što je predsednik spreman da sprovede. Prema rečima Menčina, "došlo je vreme da obnavljamo Ameriku, a ne Avganistan".\nSticajem neobičnih okolnosti, neki od najkonzervativnijih zakonodavaca iz redova Republikanske stranke takođe se zalažu za smanjenje američkog angažovanja u inostranstvu, isto kao i neki od najliberalnijih demokrata, koji inače čvrsto podržavaju predsednika Obamu u drugim pitanjima.\nMeđutim, republikanski senator i veteran iz Vijetnamskog rata, Džon Mekejn, kojeg je Obama porazio na predsedničkim izborima 2009, kritikovao je Menčinov poziv za brzo povlačenje iz Avganistana. Mekejn je kazao da su reči demokratskog senatora karakteristične za – kako se izrazio "izolacioniste koji ne poznaju istoriju", kao i da se "takav stav izgleda širi u Americi".


BiH i Katar jačaju saradnju u oblasti zdravstva, obrazovanja i mladih - AKOS\nHome > Vijesti > Vijesti iz zemlje > BiH i Katar jačaju saradnju u oblasti zdravstva, obrazovanja i mladih\nVijeće ministara Bosne i Hercegovine i Vlada Države Katar potpisali su danas memorandume o saradnji u oblasti zdravstva, obrazovanja i mladih, prenosi Anadolu Agency (AA).\nMemorandum je u ime Vijeća ministara BiH potpisao ministar civilnih poslova Adil Osmanović, a ispred Vlade Države Katar to su učinili zamjenik predsjedavajućeg i ministar vanjskih poslova Mohammed bin Abdulrahman Al-Thani, ministar obrazovanja i visokog školstva Mohammed bin Abdul Wahid Al Hammadi i ministar kulture i sporta Salah bin Ghanem Al-Ali.\nMemorandum o razumijevanju u oblasti zdravstva, proizvodnje lijekova i zapošljavanja zdravstvenih radnika predviđa saradnju ugovornih strana u svim značajnim oblastima zdravstva, proizvodnje lijekova i zapošljavanja zdravstvenih radnika na osnovu ravnopravnosti i zajedničkog interesa.\nPotpisivanju memoranduma prisustvovali su predsjedavajući Vijeća ministara BiH Denis Zvizdić i premijer Katara šeik Abdullah bin Naser bin Khalifa Al Thani.\nTagovano: Denis Zvizdić (8) Katar (99) Vijeće ministara BiH (4)


BORBA PROTIV BIJELE KUGE - PRIORITET POJEDINCA I DRŽAVE | SRNA\nBORBA PROTIV BIJELE KUGE - PRIORITET POJEDINCA I DRŽAVE\nBANjALUKA, 12. SEPTEMBRA /SRNA/ - Predsjednik Fondacije "Djeca nam se rađala" Vlado Đajić rekao je da borba protiv bijele kuge mora da bude prioritet svakog pojedinca, ali i cijele Republike Srpske.\n"Od zvaničnika Republike Srpske juče smo čuli da su krenuli u borbu protiv bijele kuge sa jasnom pronatalitetnom politikom, međutim, u tu borbu se moramo uključiti svi", rekao je Đajić u Banjaluci na zvaničnom početku kampanje "Djeca nam se rađala" u organizaciji istoimene fondacije.\nOn je istakao da je u krugu vrijednosti modernog čovjeka sve manje prostora za djecu i porodicu, te da moramo biti odlučni da to ne dozvolimo u Republici Srpskoj.\n"Moderno tržište rada radije prihvata slobodnog čovjeka bez porodice da sve svoje vrijeme posveti biznisu, zbog toga moramo biti odlučni da u našoj državi to ne dozvolimo u tolikoj mjeri, nego da prioritet damo pravim vrijednostima - porodici, djeci, ljubavi i humanijem odnosu među ljudima", naglasio je Đajić.\nOn je naveo da prema gustini stanovništva na kilometar kvadratni u Sloveniji živi 103, Srbiji 90, Hrvatskoj 75, Federaciji BiH 90, a u Republici Srpskoj tek 40 stanovnika.\n"Prema ocjeni stručnjaka, na ovom prostoru može da živi oko tri miliona stanovnika, a nas je tek jedan milion", upozorio je Đajić.\nOn je zahvalio zvaničnicima Republike Srpske, gradonačelnicima, načelnicima, predstavnicima SPC i političkih partija što su došli na gradski stadion, te zamolio prisutne da daju svoj doprinos i pozovu broj 1432 kako bi podržali kampanju "Djeca nam se rađala".


Rod krompira veći za 20 do 30 odsto\nBeta 30. jula 2015. 18:30\nRod krompira u ovoj godini biće veći za 20-30 odsto, dok će rod paprike, paradajza, krastavca i luka biti znatno bolji od prošlogodišnjeg, rečeno je danas na sastanku Udruženja za poljoprivredu, prehrambenu industriju,šumarstvo i vodoprivredu Privredne komore Srbije (PKS).\nTrenutno stanje zasada jabuka, kako je naglašeno na tom sastanku, ukazuje da će ovogodišnji rod tog voća dati rekordan prinos od oko 350.000 tona sa plodovima vrhunskog kvaliteta, kao i da se očekuje izvanredan rod grožđa, osim u delovima župskog i subotičkog okruga koji su tokom zime u izvesnoj meri podlegli izmrzavanju.\nIstaknuto je i da je u 2015. ostvaren znatno veći rod trešnje, ali nije precizirano koliki je kao i da je prema prvim statističkim procenama očekivani rod višnje u ovoj godini oko 92.000 tona, sa prosečnim prinosom 6,5 tona po hektaru što je za oko 2,5 odsto manje od prošlogodišnjeg roda, a i kvalitet je izuzetan.\n„Ovogodišnje površine pod jagodom su u pojedinim regionima povećane do četiri puta, pa se očekuje da je i rod veći od prošlogodišnjeg koji je iznosio svega 23.307 tona. Procene su da je ovogodišnji rod maline oko 66.000 tona, sa površina od oko 11.000 hektara i prosečnim prinosom po hektaru od šest tona, što je više nego 2014. za 7,2 odsto“, rečeno je u PKS-u.\nNa sastanku Udruženja za poljoprivredu je navedeno i da su prošlogodišnji nepovoljni vremensku uslovi, bolesti sušenja grana nakon cvetanja, opadanja lisne mase i nespremno ulaženje u zimu, bitno uticali na ovogodišnji rod kasije i šljive koji se procenjuje da će biti za oko 30 odsto manji u odnosu na 2014.


S obzirom da je Vlada Republike Srbije donela Uredbu o Dopuni uredbe o merama za sprečavanje i suzbijanje zarazne bolesti Covid-19 i da je kalendar obrazovno-vaspitnog rada osnovnih škola usklađen sa istom, a u cilju očuvanja bezbednosti i zdravlja učenika i zaposlenih, Osnovna škola „Vuk Karadžić“, kao i ostale škole iz sistema osnovnih škola, dobila je Uputstvo za organizaciju rada i završetak prvog polugodišta školske 2020/2021. godine (Broj: 611-00-00360/2/2020-03 od 27.11.2020.g.) u kome se navodi:\nPromena kalendara obrazovno-vaspitnog rada ogleda se u sledećem:\n– prvo polugodište se završava 18. decembra 2020. godine;\n– zimski raspust traje od 21. decembra 2020. godine do 15. januara 2021. godine;\n– drugo polugodište počinje 18. januara 2021. godine\n– u prvom ciklusu osnovne škole (I-IV razred) nastavlja se neposredni obrazovno-vaspitni rad prema izabranom modelu organizacije nastave u okviru postojećeg operativnog plana rada škole;\n– u drugom ciklusu osnovne škole (V-VIII razred) obrazovno-vaspitni rad ostvarivaće se putem nastave na daljinu, uz korišćenje Google učionice) i putem Javnog medijskog servisa Srbije.\nDirektor i stručni saradnici pratiće nastavu, njeno kontinuirano održavanje i kvalitet, a nastavnici i razredne starešine blagovremeno će obaveštavati učenike i roditelje o organizaciji nastave i drugim obavezama. Takođe, podsećamo učenike da u komunikaciji putem Google učionice poštuju pravila pristojne komunikacije i da je svi zajedno učinimo bezbednim okruženjem za sve učesnike.\nMolimo roditelje da podstiču učenike da redovno prisustvuju časovima koji se realizuju putem nastave na daljinu (Google učionica) i aktivno izvršavaju zadatke, kao i da prate bezbednost dece u digitalnom okruženju.\nNastavnici će odlučiti o tome da li se pismeni zadaci, planirani u narednom periodu, mogu i realizovati putem nastave na daljinu. Ako to nije moguće, ovaj čas se može realizovati u drugom polugodištu, s tim da će se prilikom planiranja voditi računa o ravnomernom rasporedu pismenih i kontrolnih provera.. Izmenama i dopunama Pravilnika o ocenjivanju učenika u osnovnoj školi data je mogućnost da broj ocena može biti manji od četiri, odnosno manji od dva ukoliko je nedeljni fond časova dva.\nIzuzetno, ukoliko učenici smatraju da ima elemenata za veću zaključnu ocenu, mogu, u dogovoru sa nastavnikom, da odgovaraju u školi, uz poštovanje svih epidemijskih mera.\nMolimo Vas da odgovorno i savesno pristupimo kvalitetnoj organizaciji nastavnog procesa, koja je od zajedničkog interesa za sve učesnike, a posebno za učenike. Razlozi za ovakav rad će proći, a ostaće stečena znanja, koja u životu pred nama moraju imati posebnu vrednost.


Kako su zvanično saopštili iz Beča, uređaj je u toku implantacije potpuno automatski i minimalno invazivno omogućio precizni pristup unutrašnjem uhu.\n“Nova tehnologija se može uporediti sa autopilotom u avionu. Kao autopilot i robot radi pomoću preciznog navigacionog sistema, koji sadrži sve neophodne informacije o unutrašnjem uhu u koji se ugrađuje implantat. Robot se pokreće i radi samostalno, bez upravljanja”, objasnio je dr. Wolfgang Stotner sa Klinike za otorinolaringologiju.\nMeđutim, sistem naravno ne funkcioniše kompletno bez uplitanja ljudskog faktora. Prije operacije pravi se trodimenzionalni model unutrašnjeg uha na osnovu kompjuterske tomografije. Ukoliko se izračuna da robot ima neometan pristup uhu, da ne pogađa arterije ili nerve, operacija je moguća. Hirurg samo mora napraviti rez iza uha i postaviti implantat.\nRobot postepeno buši, a između pojedinačnih postupaka vrši se kontrola. Ukoliko neke od vrijednosti nisu povoljne za pacijenta, robot automatski prekida operaciju koju potom nastavlja hirurg. Tehnologiju robota “Hearo” razvila je švajcarska kompanija za medicinsku tehnologiju Cascination zajedno sa kompanijom za medicinsku tehnologiju iz Insbruka Med-El, saopštili su iz Grada Beča.\nNEWER POSTReal bolji od Šahtjora, remi Milana i Porta\nOLDER POSTNiže marže usporiće divljanje cijena u Republici Srpskoj


Pušilin: Zapad de-fakto već počeo sa isporukama nesmrtonosnog oružja Kijevu - 03.02.2015, Sputnik Srbija\nPušilin: Zapad de-fakto već počeo sa isporukama nesmrtonosnog oružja Kijevu\nZapad je de-fakto već počeo sa isporukama nesmrtonosnog oružaja Kijevu; u Donbasu se koriste američke metode ratovanja, izjavio je u utorak zamenik predsednika... 03.02.2015, Sputnik Srbija\npolitika, vesti, svet, ukrajina, donbas, donjecka narodna republika, oružje\n16:50 03.02.2015 (Osveženo: 16:19 05.10.2015)\nZapad je de-fakto već počeo sa isporukama nesmrtonosnog oružaja Kijevu; u Donbasu se koriste američke metode ratovanja, izjavio je u utorak zamenik predsednika parlamenta samoproglašene Donjecke narodne republike i opunomoćeni predstavnik na pregovorima u Minsku Denis Pušilin.\nBridlav smatra da su neophodne isporuke oružja Ukrajini\n2 Februar 2015, 23:02\n„Koriste se kriminalne, američke metode ratovanja — korišćenje teške artiljerije iz daljine, što dovodi do ogromnih žrtava među civilnim stanovništvom. Biće nanesena velika šteta našim republikama", dodao je on.


Ministarstvo zdravlja: Bez dokaza o povezanosti AstraZeneke sa smrću pacijenta – Portal Bar\nMinistarstvo zdravlja: Bez…\nMinistarstvo zdravlja: Bez dokaza o povezanosti AstraZeneke sa smrću pacijenta\nVakcinacija AstraZenekom u Crnoj Gori se nastavlja i za sada nema dokaza o povezanosti te vakcine sa smrću pacijenta 80+ sa komorbiditetima, saopšteno je večeras iz Ministarstva zdravlja.\n„Ne prepuštajući ništa slučaju i svjesno, savjesno i transparentno obavljajući svoj posao, Komisija za analizu neželjenih događaja nakon vakcinacije Instituta za javno zdravlje, ispituje mogućnost povezanosti smrtnog ishoda pacijenta starog 80 godina sa brojnim zdravstvenim rizicima i pridruženim bolestima koji su mogli rezultirati naglom i iznenadnom smrću, sa jučerašnjom vakcinacijom Astra Zenekom“, piše u saopštenju.\nKomisija, kako navode, ne posjeduje prijavu neželjenog događaja nakon vakcinacije, a Institut za javno zdravlje tražiće od Višeg tržavnog tužilaštva ekshumaciju i obdukciju preminulog pacijenta radi konačnog utvrđivanja neposrednog uzroka smrti.\n„Za sada nema povezanosti sa vakcinacijom. Dok se ne dokaže jasna veza, vakcinacija se nastavlja“, saopšteno je iz Instituta.\nKomisija IJZ smatra da imunizacija treba da se nastavi imajući u vidu sve trenutno dostupne podatke, kao i činjenicu da bi obustavljanje programa nosio potencijalno veći rizik po zdravlje nevakcinisanih uslijed mogućeg obolijevanja od COVID-19.\nPodsjećaju, Evropska agencija za ljekove je 18. marta objavila da je Astra Zeneka sigurna i učinkovita i da je potrebno da se nastavi imunizacija ovom vakcinom.\n„I Svjetska zdravstvena organizacija je 15. marta objavila da do tog dana nije bilo dokaza da su zdravstveni incidenti prouzrokovani vakcinom Astra Zeneka i da je važno da se vakcinacija nastavi kako bismo spasili živote. U Hrvatskoj, stručna grupa za nuspojave i sigurnu primjenu cjepiva HALMED-a i HZJZ-a zaključila je 15. marta kako nije vjerovatna uzročno-posljedična povezanost između primjene cjepiva Astra Zeneka i prijavljene sumnje na nuspojavu plućne embolije sa jednom smrtnim ishodom u toj zemlji, pa je vakcinacija ovom vakcinom nastavljena“, dodaje se.\nIstiču i da se ovom vakcinom ranije ove nedjelje vakcinisao potpredsjednik Vlade, Dritan Abazović.\n„Ako može 23 miliona Britanaca da se vakciniše Astra Zenekom mogu i ja. Jedini način da se izborimo sa koronavirusom jeste da se masovno vakcinišemo. Sad imamo vakcinu i pozivam građane da se vakcinišu. Solucija je jednostavna, da uđemo u sistem vakcinacije i vratimo slobodu. Građani su umorni da budu zatvoreni u kućama”, kazao je ranije potpredsjednik Vlade Crne Gore.


MANS: Vlada daje KAP-u garancije za još 40 miliona eura – Bankar.me\nJune 21, 2013 BERZA, CRNA GORA, SVE VIJESTI Leave a comment\nVlada planira da na teret građana prebaci dodatnih 105 miliona eura, koji uključuju dug za struju Kombinata aluminijuma Podgorica od 65 miliona i nove državne garancije od 40 miliona, pa će poreski obveznici morati da plate ukupno 229 miliona eura za opstanak te fabrike, kazali su iz Istraživačkog centra Mreže za afirmaciju nevladinog sektora MANS.\n„Ova namjera Vlade sadržana je u dokumentu o održivosti KAP-a, koji je pripremljen još u februaru ove godine, uoči skupštinske rasprave o budućnosti fabrike, ali nikada nije objavljen, niti je pomenuta mogućnost izdavanja nove državne garancije zbog posrnulog preduzeća“, saopštili su iz MANS-a.\nPodsjetili su da je u međuvremenu podnijet zahtjev za uvođenje stečaja u KAP-u, dok je prethodno kabinet premijera Mila Đukanović nagovijestio da ostaje pri ovom, februarskom, prijedlogu, koji suštinski znači prevaljivanje svih dugova fabrike na građane.\n„S obzirom na takvu situaciju, frapantna je namjera Vlade da izda novu državnu garanciju od 40 miliona, kojom bi se pokrio negarantovani dio kredita VT banke“, ukazali su iz MANS-a.\nIz MANS-a su naveli da ono što je vrlo zanimljivo u vezi dokumenta o održivosti KAP-a jeste činjenica da je napisan na svega deset strana, što samo po sebi govori o ozbiljnosti kojom Vlada pristupa ovom ekonomski ogromnom problemu, koji prijeti da ugrozi likvidnost države.\nU njemu se navodi i da je na kraju prošle godine KAP za trgovinska plaćanja, uključujući i porez državi dugovao čak 28 miliona eura.\nPOJMOVIGarancije za KAP Garancije za Kombinat aluminijuma KAP Kombinat Aluminijuma Podgorica MANS\nPrevious Radnicima Onogošta pola miliona eura\nSljedeći Mandić: Azerbejdžan ulaže pola milijarde u Kumbor


Naslovna/Politika/Političari Srpske ujedinjeni: Dodik, Cvijanović, Čubrilović, Govedarica i PDP osudili oslobađanje Orića\nPDP: Presuda Oriću pokazuje u kakvom je stanju pravosuđe u BiH\nNedeljko Čubrilović, predsjednik Narodne skupštine Republike Srpske danas je najoštrije osudio oslobađajuću presudu ratnom komandantu Armije RBiH u Srebrenici Naseru Oriću, koju je izrekao Sud BiH, ističući da je to nastavak selektivnog, politički obojenog, neobjektivnog i nepravednog rada najviših pravosudnih institucija Bosne i Hercegovine.\n“Ovakva presuda ponovo dokazuje neprofesionalnost, politički rad i selektivni pristup pravdi u Bosni i Hercegovini. Sramotno je što je prvenstveno Orić, čovjek odgovoran za stradanje velikog broja Srba u Podrinju, ponovo oslobođen čime je povjerenje u pravosudne institucije po ko zna koji put doživjelo krah”, stoji u saopštenju PDP-a.\nKako su naveli iz ove partije, ovim je potvrđeno da za zločince nema kazne, a za ubijene i mučene Srbe pravda ovdje nije dostižna.\n“Ko će i kada odgovarati za srpske žrtve? Кo će odgovarati za poklane Srbe, silovane Srpkinje i pobijenu srpsku djecu? Očigledno niko, jer je pravda u rukama politike, a ne u rukama prava”, naglasio je Govedarica u pisanoj izjavi.\nGovedarica kaže da je Oriću moralo da se sudi na osnovu onoga što je učinio, a ne na osnovu toga kojem narodu pripada.\n“Svaki drugi kriterijum je nova uvreda za srpske žrtve. Srpske žrtve zaslužuju i mir i pravdu, a to ne mogu da imaju dok su na slobodi oni koji su odgovorni za njihovu smrt”, poručio je Govedarica.\nPredsjednik Republike Srpske Željka Cvijanović izjavila je Srni da je “oslobađajuća presuda Naseru Oriću i Sabahudinu Muhiću još jedna potvrda da je pravosuđe na nivou BiH u funkciji bošnjačke ratne politike”.\n“S obzirom na dosadašnju praksu Suda BiH, ovakva presuda je bila očekivana i samo je potvrdila naše sumnje u pristrasnost ovog takozvanog ‘pravosuđa'”, rekla je Cvijanovićeva.\n“Ovakvom odlukom su, praktično, amnestirani svi monstruozni zločini nad srpskim stanovništvom u Podrinju. Ako je ovo pravda namijenjena srpskom narodu u BiH, onda ne treba da nas čudi to što Srbi svakim danom sve manje vjeruju u zajedničku budućnost u BiH”, istakla je predsjednik Srpske.\nDodik: Oslobađajuća presuda – najgora poruka srpskom narodu\nPredsjedavajući Predsjedništva BiH Milorad Dodik izjavio je Srni da oslobađajuća presuda komandantu takozvane Armije BiH u Srebrenici Naseru Oriću predstavlja najgoru poruku koju su srpskom narodu mogli da upute Sud BiH i BiH u cjelini, te da je krajnje vrijeme da se prestane sa omalovažavanjem Srba.\nMilorad Dodik Naser Orić Nedeljko Čubrilović PDP Vukota Govedarica Željka Cvijanović


Wizz Air zabilježio pad profita u Srbiji i BiH – Bankar.me\nWizz Air zabilježio pad profita u Srbiji i BiH\nDecember 5, 2019 AVIO SAOBRAĆAJ, REGION, SVE VIJESTI Leave a comment\nNiskobudžetni prevoznik Wizz Air nedavno je zabilježio rekordni profit u prvom polugodištu za finansijsku godinu 2020. (april – septembar) u iznosu od 371,5 miliona eura.\nPrema platformi za analizu performansi aviokompanije Apex, Wizz je između aprila i septembra zabilježio operativni profit u Srbiji od oko 3,6 miliona eura, gdje održava bazu u Beogradu. Brojka predstavlja smanjenje s četiri miliona eura u istom razdoblju prošle godine ili pad od 8%.\nDirektor Wizz Air-a Jozsef Varadi ranije je rekao da visoki aerodromski troškovi i vladin protekcionizam Air Srbije sprečavaju razvoj kompanije u njenoj beogradskoj bazi. S druge strane, prijevoznik je u procesu pregovora o svom ugovoru sa aerodromom Tuzla, za koji se nada da će to rezultirati novim linijama 2020. godine.\nPOJMOVIposlovanje Wizz Air Wizz Air\nPrevious The Banker: CKB najbolja banka u Crnoj Gori\nSljedeći Ulcinj izlazi iz višemjesečne blokade: Prodali zemlju vrijednu 3,5 miliona\nWizz Air objavio prve destinacije iz Abu Dhabija, zemlje EX-YU izvan radara\nWizz Air uveo nova pravila za putnike u doba korone


Kandidat AK Partije u okviru Narodne alijanse i prvi čovjek Republike Turske Recep Tayyip Erdogan odnio je pobjedu na predsjedničkim izborima u Turskoj, prvi su nezvanični rezultati brojanja glasova.\nErdoganova Stranka pravde i razvoja (AKP) u koaliciji sa Strankom nacionalnog pokreta (MHP) osvojila je blizu 54 posto glasova za Parlament ove države.\n"Poznati su nezvanični rezultati izbora. Narod mi je povjerio funkciju predsjednika", poručio je Erdogan.\n"Glasao sam za Recepa Tayyipa Erdogana", rekao je 52-godišnji stanovnik Istanbula Yasar Ayhan te dodao: "Ponosni smo na njega. On nije samo lider, on je svjetski lider."\n"AK partija pokazuje odgovornost i autoritet toga da bude vladajuća partija u državi. Mi ćemo pokazati da će se dominacija društva održati. Mišljenje društva će svi prihvatiti, ali prijetnje nisu prihvatljive i pojedini političari moraju preuzeti odgovornost za njih."\nZa današnje izbore u Turskoj je bilo registrovano 56.322.632 birača, a pravo glasa imali su i turski državljani za adresom u inostranstvu - njih 3.047.323.\nPredsjednik turske Izborne komisije saopćio je danas da su vlasti preduzele "potrebne inicijative" poslije navoda o neregularnostima na biralištima u jugoistočnoj Turskoj. On je kazao kako su pokrenute administrativne i krivične procedure.\nMeđunarodni fudbal: U Rusiji počelo Svjetsko fudbalsko prvenstvo\nFINALE U MOSKVI: Francuska je prvak svijeta u nogometu, Hrvatska osvojila drugo mjesto


Bivši šef diplomatije SR Jugoslavije Vladislav Jovanović ocenio je da bi Srbija mogla da izvuče vrlo konkretnu korist iz NATO saopštenja da za bombardovanje Srbije 1999. nije bilo mandata Saveta bezbjednosti UN.\nPodsećajući na stavove jednog dijela srpske javnosti da je Srbija sama kriva zbog bombardovanja, Jovanović je za beogradske "Večernje novosti" ocenio da bi drugi benefit bio da se o tom pitanju postigne nacionalni konsenzus.\nDušan Proroković iz Centra za strateške alternative ocijenio je da su se čelnici Alijanse "izleteli" sa pričom o bombardovanju, pokušavajući da se ispletu iz ukrajinskog čvora.\n- U njihovom priznanju vidim još jednu potvrdu da su u defanzivi, zatečeni situacijom i poređenjem Kosovo - Krim - rekao je Proroković.\nAleksandra Joksimović iz Centra za spoljnu politiku ne misli da Srbija možemo da izvuče korist iz saopštenja NATO-a.\n- Zemlje koje su učestvovale u bombardovanju članice su EU, ka kojoj Srbija ide, pa je pitanje koliko otvaranje te teme može da joj pomogne i gde bi uopšte mogla da je otvori. I onda i sada samo se potvrdila ista stvar - da je međunarodno pravo, u stvari, pravo najjačih - zaključila je Joksimovićeva.


Jovanović: Da popravimo efikasnost za dobar rezultat protiv Mladosti (VIDEO) | VRANJENEWS\nJovanović: Da popravimo efikasnost za dobar rezultat protiv Mladosti (VIDEO)\n04.12.2018 12:38 » 17:40\nKonferencija za medije pred utakmicu u Lučanima. Foto VranjeNews\nOdigrali smo solidno pposlednju utakmicu, pogotvo u prvom poluvremenu protiv Radničkog iz Niša, ali kao i više puta u prethodnim mečevima nismo imali realizaciju i to je naša velika boljka.\nNaš sledeći proitivnik Mladost je stabilan superligaš, ima odličan i proveren igrački kadar i to pokazuju rezultatima na tabeli Super lige, tako da nam neće biti nimalo lako - rekao je trener vranjskog Dinama Radmilo Jovanović, uoči utakmice koju će Vranjanci odigrati u sredu od 16 časova Lučanima, u okviru vanrednog 19. kola Super lige Srbije u fudbalu.\nOn je na konferenciji za medije dodao da će stručni štab, posle današnjeg treninga, odlučiti koja će osamnaestorica igrača krenuti na put u Lučane.\n- Kada je reč o golmanima, braniće jedan od dvojice koji su danas sa mnom na konferenciji za medije, ili Lakić koji se oporavio od povrede i ušao u trenažni proces, ili Ristić, šesnaestogodišnjak, koji je branio i protiv Radničkog iz Niša u našem poslednjem meču - kazao je Jovanović.\nOporavio se: golman Dinama Nikola Lakić. Foto VranjeNews\nGolman Nikola Lakić naglasio je da je za njega povreda prošlost, da ne oseća bilo kakve fizičke smetnje.\nNo, tek kontrola krajem decembra, prema njegovim rečima, pokazaće da li je 100 odsto spreman za dalje superligaške izazove.\n- Kada je reč o meču sa Mladošću, neću reći ništa novo kada kažem da gostujemo iskusnoj ekipi, koja godinama demonstrira svoj kvalitet u Super ligi.\nIdemo tamo da se nadigravamo, da pokušamo da ispravimo greške koje smo dosad pravili ispravimo, da pokušamo da poboljšamo realizaciju i eventuano prvi postignemo gol, jer stvarno na utakmiccama imamo dosta šansi, a dajemo malo golova - rekao je Lakić.\nGolman Ognjen Ristić, pojačanje Dinama, dokazao je u utakmici sa Radničkim iz Niša da sa šesnaest godina može da bude dostojna zamena mnogo iskusnijim čuvarima mreže.\n- Zahvaljujem stručnom štabu što mi je uklazao poverenje na jednoj tako važnoj utakmici i što su mi omogućili da ovako mlad osetim kako je braniti Super ligu.\nNezgodna ekipa je Mladost, pomučićemo se, ali idemo na tri boda, pružićemo svoj maksimum i nadamo se najboljem - rekao je Ristić.\nBudućnost Dinama: golman Ognjen Ristić. Foto VranjeNews\nFudbaleri vranjskog Dinama igrali su kao domaćini sa Mladošću u četvrtom kolu Super lige Srbije, kada su u Surdulici poraženi sa 1:3 (0:1).\nMladost je tenutno šesta na tabeli Super lige sa 26 bodova, a Dinamo ubedljivo poslednji sa samo 7 (dve pobede i jedna nerešena utakmica, odnosno petnaest poraza u prvenstvu).\nČetvrti uzastopni poraz: Dinamo - Mladost 1:3 (0:1)\nJovanović: Kad promašiš svoje šanse, stigne te kazna (VIDEO)


Putin: Ako se neko umeša u Ukrajini, odgovorićemo munjevito - Politički.rs\nRuski predsednik Vladimir Putin je danas upozorio da su već donete odluke da će Rusija odgovoriti munjevito ukoliko neko poželi da se umeša u situaciju u Ukrajini i stvori pretnju strateškog karaktera po Rusiju.\n“Ako se neko umeša u situaciju u Ukrajini i bude stvarao pretnju strateškog karaktera, udar će biti munjevit”, upozorio je Putin, i istakao da će Moskva u tu svrhu upotrebiti sredstva koja ne poseduju njeni protivnici.\n“Odgovor Rusije će biti trenutan i odvešće vas do posledica koje nikada ranije niste doživeli u svojoj istoriji. Spremni smo za svaki razvoj dogadjaja”, rekao je ruski predsednik.\nOn je rekao da Rusija ima sva sredstva za to, “takva da se sada niko drugi njima ne može pohvaliti” i “koristićemo ih ako bude potrebno”, upozorio je Putin.\nRuski lider je poručio da su, kako je rekao, propali planovi ruskih protivnika da njegovu zemlju unište sankcijama.


Kanalizaciju u novom Kliničkom centru Niš zapušili “unučići” - juGmedia\nDirektor Kliničkog centra u Nišu Zoran Radovanović, apelovao je danas na sve pacijente i zaposlene u novom Kliničkom centru da se u toj ustanovi ponašaju „kao u svojoj kući“ i da u kanalizaciju ne bacaju vlažne maramice, staklene flaše, gazu i rukavice.\nRadovanović je rekao novinarima da je nedavno u jednoj prostoriji novog Kliničkog centra došlo do izlivanja kanalizacije, a prilikom čišćenja, u kanalizacionim cevima pronađene su staklene flašice, takozvani „unučići“, vlažne maramice, gaze i rukavice.\nOn kaže da su „unučiće“ u kanalizacione cevi najverovatnije bacili majstori, koji su gradili novi objekat, dok su vlažne maramice bacali pacijenti.\nPodseća da novi Klinički centar u Nišu ima 50 hiljada kvadrata i da je izgrađen kako bi bio „od koristi svim građanima“.\nNema blokade počela berba višanja ali nedostaje ambalaža\nNIŠ - Proizvođači višanja u merošinskom kraju odustali su od blokade puteva zbog niske otkupne cene ovog voća. Proizvođači su se pomirili sa tim…\nNa račun Udruženja „Budi human“, otvoren za lečenje u inostranstvu teško obolele trogodišnje Petre Đorđević, čija je majka iz Grdelice kod…


TotalCar.rs » Novi motori za “đuliju”\nNovi motori za “đuliju”\nAlfa Romeo je za Salon u Parizu pripremila specijalnu “veloće” verziju modela “đulija” sa ekskluzivnim verzijama motora: 2,0-litarskim turbo benzincem sa 280 KS i 2,2-litarskim dizel agregatom sa 201 KS. Oba motora su uparena sa 8-stepenim automatskim menjačem i opremljena su “Q4” pogonom na svim točkovima.\n“Veloće” je slavno ime koje priziva tradiciju brenda Alfa Romeo, ustanovljenu 1956. godine, modelom “đulijeta”, koje od tada označava jedinstvene, sportske i originalne verzije. Novi model “đulija veloće” će biti postepeno uvođen na sva tržišta regiona Evrope, Bliskog istoka i Afrike, sa cenama koje će se razlikovati od tržišta do tržišta.\nBenzinac sa 280 KS popunjava prazninu između osnovne verzije i top “kvadrifoljo” izdanja sa 510 KS, a četvorocilindričnu aluminijumski benzinac zahvaljujući “tvin er” tehnologiji i direktnim ubrizgavanjem po visokim pritiskom (200 bara) raspolaže i sa 400 Nm maksimalnog obrtnog momenta pri 2.250 obrtaja u minutu.\nDizel motor je takođe izrađen u potpunosti od aluminijuma i pruža 210 KS (pri 3.500 obrtaja) i 470 Nm (pri 1.750 o/min.)


Učenici baletske i muzičke škole od januara 2021. u novoj zgradi - Novi Sad\nUčenici baletske i muzičke škole od januara 2021. u novoj zgradi\n13:02:00 24.02.2020, Komentara: 0\nNovi Sad - Gradonačelnik Novog Sada Miloš Vučević obišao je radove na izgradnji nove zgrade Muzičke i Baletske škole. Tom prilikom predstavnici rukovodstva tih obrazovnih ustanova izjavili su da su na korak od ispunjenja vekovnog sna, da dobiju svoj prostor, s obzirom na to da je Muzička škola „Isidor Bajić“ podstanar već 111 godina, a Baletska 72 godine.\n- Izgradnjom ovog objekta koji će biti opremljen po najvišim standardima, stvaramo garanciju za dalji razvoj umetnosti i kulture. Ako ne bude nepredviđenih okolnosti, ovde ćemo videti đake na početku drugog polugodišta sledeće školske godine, to jest u januaru 2021. Dobićemo novi centar obrazovanja i kulturnih dešavanja u gradu. Koncertna dvorana imaće 450 mesta, a još jedna manja raspolaže sa 200 mesta. Biće tri specijalizovane učionice za Baletsku školu, što malo koja škola u Evropi ima. Očekujem da se izvođači drže planiranih rokova i dinamike, ali kada je ovako velika investicija ne može se baš sve predvideti. Grad Novi Sad je do sada investirao 2 milijarde i 200 miliona dinara, za ovu godinu izdvojili smo još 490 miliona, a rebalansom planiramo da obezbedimo, ako bude političke stabilnosti, još 350 miliona dinara čime bi investicija bila isplaćena. Najvažnije je da smo slušali struku kada je reč o opremljenosti i funkcionalnosti zgrade i škola je projektovana za narednih 100 godina – naglasio je Vučević.\nPrema rečima direktorice Muzičke škole „Isidor Bajić“ Radmile Rakin-Martinović, škola je projektovana za 2.500 učenika, a plan je da svoja vrata otvori i predškolcima, da bude centar za otkrivanje mladih talenata, ali i za usvaršavanje zaposlenih.\nDa su planovi ovih obrazovnih ustanova veliki, potvrdila je i direktorica Baletske škole Sanja Vučurević koja je istakla da je njihova vizija da Novi Sad dobije i prvu državnu Baletsku akademiju, koja u Srbiji ne postoji, gde bi mladi mogli da se obrazuju posle srednje škole.\nNovosadski sajam od sutra spreman za smeštaj obolelih\nČetvrta žrtva koronavirusa u KCV, meštanka Temerina\nCiklonizacija: Pojedini upravnici zgrada obmanjuju stanare i traže im novac za dezinfekciju\nBaletska i Muzička škola\nPritisak: 1009.5 mb\nUto 0° - 7° Promenljivo oblačno\nSre -3° - 6° Malo i umereno oblačno


ABA Liga - K'o da je fajnal-for - Sportske.net\nABA Liga - K'o da je fajnal-for\nU okviru 18. kola Regionalne košarkaške lige snage će međusobno odmeriti prve četiri ekipe na tabeli ali ni ostali mečevi neće biti ništa manje interesantni.\nMečevima 18. kola ABA Liga i zvanično ulazi u poslednju trećinu ligaškog dela a kakvi će sve mečevi tokom vikenda biti na programu stiče se utisak da je već počela borba za trofej.\nNajinteresantniji meč i derbi 18. kola igra se u Aleksandrovcu gde će lider šampionata Igokea dočekati drugoplasiranu Crvenu zvezdu Telekom.\nDomaćin od početka sezone ne zna za poraz na svom terenu a u međusobnim duelima sa Zvezdom ima učinak 3-0 pošto su na sva tri meča ove dve ekipe u prošlosti slavili momci iz Republike Srpske.\nTako je bilo i u prvom delu sezone kada je Zvezda u "Pioniru" uspela da uvede meč u neizvesnu završnicu zbog opuštanja košarkaša Igokee ali je ipak gost izašao uzdignutih ruku iz "Pionira".\nNa strani Crvene zvezde Telekom biće samo ostvareni rezultati iz tekuće sezone uprkos činjenici da je u sredu Galatasaraj prekinuo sjajnu seriju Beograđana u svim takmičenjima.\nIgokea ima dve pobede više od Zvezde pa prva pozicija neće biti ugrožena ali bi se crveno-beli trijumfom u Laktašima opasno približili lideru i najavili borbu za preuzimanje čela karavana.\nDrugi derbi meč igra se u hali "Pionir" gde Partizan dočekuje Budućnost. Izabranici Duška Vujoševića dobro pamte gostovanje u "Morači" sa početka sezone ali ne zbog lagane pobede već zbog incidenata koji su odložili početak meča.\nOkršaj dve ekipa značiće i direktnu borbu za treću poziciju na tabeli koju trenutno drži Partizan sa jednom pobedom više od četvrtoplasiranih Podgoričana.\nTreći predstavnik Srbije na "Jadranu" uslovno rečeno imaće najlakši posao u okviru 18. kola pošto Radnički gostuje Solnoku koji je zakovan za dno tabele.\nKragujevčani žele da vežu drugu uzastopnu pobedu pred duele sa Partizanom i Zvezdom u hali "Jezero" ali zna se da neće biti lako u Mađarskoj o čemu svedoči i poraz Partizana u Solnoku.\nJako intresantan meč treba očekivati u Zagrebu gde će Cedevita i Olimpija odmeriti snage i, najverovatnije, odlučiti o tome koja od ove dve ekipe ostaje u trci za plasman na fajnal-for a koja će morati da se oprosti od nadanja da može u završnicu takmičenja.\nParovi 18. kola ABA Lige:\nZadar - Cibona 17.00\nSolnok - Radnički 17.00\nMZT Skoplje - Split 19.00\nIgokea - Crvena zvezda Telekom 19.00\nKrka - Široki 19.00


On je dodao da će u Las Vegasu biti jača konkurencija, jer će učestvovati i kvalitetni rvači iz Afrike, Azije i Amerike.\n"Mislim da sam sada među prvih 10 u svojoj kategoriji. Uz malo sreće mogao bih da budem među prvih šest na Svetskom prvenstvu i da izborim normu za Olimpijske igre", rekao je Nemeš, koji se takmiči u kategoriji do 75 kilograma.\nPredsednik Rvačkog saveza Srbije Željko Trajković istakao je da u ovom trenutku postoji "grupa momaka" koja zablista na svakom takmičenju.\n"Ko će i kada da osvoji medalju, to je pitanje inspiracije. Oni su ravnopravni sa najboljim svetskim rvačima i mislim da koračamo ka željenoj olimpijskoj medalji", rekao je Trajković.\nSada počinju pripreme za Svetsko prvenstvo, koje će se u septembru održati u Las Vegasu. Reprezentacija će naredna dva meseca provesti na treninzima i turnirima u Bugarskoj, Rumuniji i Mađ‰arskoj.\nPotpredsednik Rvačkog saveza Srbije Rajko Baltić naglasio je da momci puno ulažu.\n"Naše je da uradimo sve što možemo, da uzmemo olimpijske norme na Svetskom prvenstvu i da onda uđemo u jednu mirnu fazu priprema za Rio", rekao je Baltić.


O OSNOVNIM PRAVIMA LICA ODLIKOVANIH ORDENOM KARAĐORĐEVE ZVEZDE S MAČEVIMA, ORDENOM BELOG ORLA S MAČEVIMA I ZLATNOM MEDALjOM OBILIĆA\n(Objavljen u "Sl. listu SFRJ", br. 53/82, 75/85, 44/89, 87/89 i 24/98)\nNa osnovu Zakona o osnovnim pravima boraca, ... ("Sl. list SRJ", broj 42/98), ovaj zakon je prestao da važi, osim odredaba članova 1a, 2, 4, 11. i 11a.\nNavedeni članovi se odnose na numeraciju u tekstu Zakona o osnovnim pravima lica odlikovanih ordenom Karađorđeve zvezde s mačevima, ordenom belog orla s mačevima i zlatnom medaljom obilića, važećem pre donošenja prečišćenog teksta objavljenog u "Sl. listu SFRJ", br. 53/82.\nPošto je naš tekst urađen na osnovu prečišćenog teksta ("Sl. list SFRJ", broj 53/82) i svih naknadnih izmena i dopuna, došlo je do nesaglasnosti u nuneraciji članova, što nas je onemugućilo da napravimo korektan važeći prečišćeni tekst.\nZbog toga smo važeće stanje (prema našem tumačenju) označili u tekstu na sledeći način:\n* - članovi koji su važeći\n** - članovi koji su ukinuti\nOvim zakonom uređuju se osnovna prava lica odlikovanih ordenom Karađorđeve zvezde s mačevima, ordenom Belog orla s mačevima i Zlatnom medaljom Obilića, kao i članova porodica lica odlikovanih ordenom Karađorđeve zvezde s mačevima.\nLice odlikovano ordenom Karađorđeve zvezde s mačevima, ordenom Belog orla s mačevima ili Zlatnom medaljom Obilića, koja je ustanovljena u Crnoj Gori 1851. godine (u daljem tekstu: odlikovano lice) ima sledeća osnovna prava:\n2) pravo na banjsko i klimatsko lečenje;\nLice odlikovano ordenom Karađorđeve zvezde s mačevima, pored prava iz stava 1. ovog člana, ima pravo na godišnje novčano primanje u visini prosečnog mesečnog ličnog dohotka u Socijalističkoj Federativnoj Republici Jugoslaviji iz poslednjeg tromesečja prethodne godine, uvećanog za 25%.\nČlanovi porodice umrlog lica odlikovanog ordenom Karađorđeve zvezde s mačevima imaju pravo na zdravstvenu zaštitu i godišnje novčano primanje u visini prosečnog mesečnog ličnog dohotka u Socijalističkoj Federativnoj Republici Jugoslaviji iz prethodnog tromesečja, uvećanog za 25%.\nČlanovi porodice, u smislu ovog zakona, jesu bračni drug i deca rođena u braku ili van braka i usvojena deca, kao i pastorčad i unuci bez roditelja koje je odlikovano lice izdržavalo - do navršene 15. godine života, odnosno ako su na školovanju - do navršene 26. godine, a ako su nesposobna za privređivanje - dok nesposobnost traje, pod uslovom da je nastala pre 15. godine, odnosno pre 26. godine.\nNesposobnost dece za privređivanje utvrđuje se pod uslovima i po postupku koji su propisani za utvrđivanje nesposobnosti za privređivanje članova porodice vojnih invalida po propisima kojima se uređuju prava vojnih invalida i porodica palih boraca.\nSredstva za ostvarivanje i korišćenje prava propisanih ovim zakonom obezbeđuju se u budžetu federacije, a koriste se na način i pod uslovima koji su propisani saveznim zakonom kojim se uređuje finansiranje federacije.\nOdlikovano lice ima pravo na zdravstvenu zaštitu u obimu koji je propisan za vojne invalide.\nČlanovi porodice umrlog lica odlikovanog ordenom Karađorđeve zvezde s mačevima imaju pravo na zdravstvenu zaštitu u obimu koji je propisan za korisnike porodične invalidnine po saveznom zakonu kojim se uređuju osnovna prava vojnih invalida i porodica palih boraca.\nOdredbe saveznog zakona kojim se uređuju osnovna prava vojnih invalida i porodica palih boraca, koje se odnose na zdravstvenu zaštitu vojnih invalida i korisnika porodične invalidnine, primenjuju se i na korisnike zdravstvene zaštite po ovom zakonu.\nOdlikovanom licu koje je korisnik penzije, isplaćuje se penzija u nesmanjenom iznosu dok se nalazi u zdravstvenoj organizaciji udruženog rada u kojoj ima smeštaj i ishranu.\nOdlikovano lice ima pravo na banjsko i klimatsko lečenje u obimu koji je propisan za vojne invalide.\nPravo iz stava 1. ovog člana lice ostvaruje pod uslovima, na način i po postupku koji su propisani za ostvarivanje prava vojnih invalida na banjsko i klimatsko lečenje.\nOdlikovano lice ima pravo na dva besplatna putovanja godišnje, avionom, železnicom, brodom i autobusom.\nPod jednim besplatnim putovanjem godišnje, u smislu ovog zakona, podrazumeva se odlazak od polaznog do uputnog mesta (vožnja u odlasku) i povratak iz uputnog u polazno mesto ili koje drugo mesto (vožnja u povratku).\nPri vožnji u odlasku i pri vožnji u povratku mogu se, od polaznog do uputnog mesta ili obratno, koristiti prevozna sredstva svih grana saobraćaja (avion, železnica, brod i autobus).\nBesplatna i povlašćena vožnja po ovom zakonu koristi na osnovu legitimacije koju propisuje i izdaje funkcioner koji rukovodi saveznim organom uprave nadležnim za pitanja boraca i vojnih invalida.\nLegitimacija se izdaje za period od pet godina, u decembru mesecu poslednje godine važenja legitimacije koja je u upotrebi.\nAko odlikovano lice izgubi legitimaciju, izdaće mu se nova, na osnovu dokaza da je izgubljena legitimacija oglašena nevažećom u "Službenom listu SFRJ".\nU slučaju smrti lica odlikovanog ordenom Karađorđeve zvezde s mačevima, onaj ko sahrani umrlog ima pravo na novčanu naknadu troškova sahrane u visini tri prosečna mesečna lična dohotka u Socijalističkoj Federativnoj Republici Jugoslaviji iz prethodnog tromesečja.\nNaknadu iz stava 1. ovog člana isplaćuje i o tome vodi evidenciju nadležni organ u republici, odnosno autonomnoj pokrajini.\nVisinu naknade iz stava 1. ovog člana utvrđuje, za svaku kalendarsku godinu, funkcioner koji rukovodi saveznim organom uprave nadležnim za pitanja boraca i vojnih invalida, na osnovu zvaničnih podataka savezne organizacije nadležne za poslove statistike.\nPravo članova porodice na naknadu troškova sahrane i posmrtne pomoći po propisima o zdravstvenom osiguranju ne utiče na pravo na naknadu iz stava 1. ovog člana.\nO pravu na godišnje novčano primanje i besplatnu vožnju rešava savezni organ uprave nadležan za pitanja boraca i vojnih invalida koji i isplaćuje godišnje novčano primanje.\nFunkcioner koji rukodovodi saveznim organom uprave nadležnim za pitanja boraca i vojnih invalida donosi propis o načinu isplate godišnjeg novčanog primanja i troškova sahrane lica odlikovanog ordenom Karađorđeve zvezde s mačevima, kao i o načinu vođenja evidencije o tim isplatama i dostavljanja izveštaja o sredstvima utrošenim po ovom zakonu.\nVisinu godišnjeg novčanog primanja i visinu novčane naknade troškova sahrane lica odlikovanog ordenom Karađorđeve zvezde s mačevima utvrđuje, za svaku kalendarsku godinu, funkcioner koji rukovodi saveznim organom uprave nadležnim za pitanja boraca i vojnih invalida, na osnovu zvaničnih podataka savezne organizacije nadležne za poslove statistike.\nObaveze federacije za ostvarivanje i korišćenje prava na zdravstvenu zaštitu, banjsko i klimatsko lečenje i za troškove koji proizlaze iz izvršavanja obaveza federacije za ostvarivanje prava po ovom zakonu, utvrđuju se u obimu i na način koji su propisani saveznim zakonom kojim se uređuju osnovna prava vojnih invalida i porodica palih boraca.\nOdredbe saveznog zakona kojima se uređuju osnovna prava vojnih invalida i porodica palih boraca koje se odnose na vršenje nadzora nad sprovođenjem odredaba tog zakona, kao i odredbe o naknadi štete, primenjuju se i na vršenje nadzora nad sprovođenjem ovog zakona, odnosno za potraživanje po osnovu naknade štete po ovom zakonu.\nOdlikovana lica koja su bila organizatori, funkcioneri i aktivni članovi kvislinških organizacija ili su se obeležila takvim radom, i koja su zbog takvog rada pravosnažnom sudskom presudom osuđena na kaznu zatvora u trajanju preko 6 meseci ili na kaznu strogog zatvora, ne mogu ostvarivati prava po ovom zakonu.\nPrava po ovom zakonu ne mogu ostvarivati ni članovi porodice lica iz stava 1. ovog člana ni članovi porodice odlikovanih lica koji su, u smislu stava 1. ovog člana, osuđeni pravosnažnom sudskom presudom.\nZa vreme ratnog stanja, odlikovanim licima i članovima porodice umrlih lica odlikovanih ordenom Karađorđeve zvezde s mačevima obezbeđuje se zdravstvena zaštita u obimu, na način i po postupku po kome ta prava, za vreme ratnog stanja, ostvaruju vojni invalidi, odnosno korisnici porodične invalidnine.\nPrava propisana ovim zakonom, osim prava iz stava 1. ovog člana, ne obezbeđuju se za vreme ratnog stanja.\nSredstva za ostvarivanje prava iz stava 1. ovog člana obezbeđuju se po propisu kojim je uređeno finansiranje federacije za vreme ratnog stanja.


Na sajmu turizma u Parizu prezentovan prvi Michelin vodič o Crnoj Gori - Novosti - Turistički svet\nNa sajmu turizma u Parizu prezentovan prvi Michelin vodič o Crnoj Gori\nTuristička ponuda Crne Gore predstavlja se na 40. Međunarodnom sajmu turizma IFTM Top Resa 2018 koji se održava od 25. do 28. septembra u Parizu.\nNa štandu Nacionalne turističke organizacije Crne Gore, pored Ministarstva održivog razvoja i turizma i NTOCG u saradnji sa Ambasadom Crne Gore u Francuskoj, učestvuju i hotelske kompanije HG Montenegro Stars, HG Budvanska rivijera, Beppler & Jacobson, hoteli CentreVille, Verde, Maestral, turističke agencije MTO Travel, Luminalis, Explorer, lokalne turističke organizacije Budve, Bara, Tivta, Podgorice, Kotora i Cetinja, kao i kompanije Mtel i Montenegro Airlines.\nTržište Francuske je po broju turista koju su posetili Crnu Goru jedno od najznačajnijih i sa najvećim učešćem u turističkom prometu kada su u pitanju zemlje Evropske unije. U 2017. godini u Crnoj Gori boravilo je više od 60 hiljada turista iz Francuske koji su ostvarili preko 292 hiljade noċenja, što je povećanje od 18% ostvarenih noćenja u odnosu na 2016. Trend rasta nastavlja se i ove godine: u prvih šest meseci 2018. zabeležen je rast broja turista iz Francuske za 27%, dok povećanje broja noćenja iznosi 36%.\nPrvog dana sajma na crnogorskom štandu je priređen koktel za partnere crnogorske privrede iz Francuske, a drugog dana i za posetioce sajma, sa degustacijom tradicionalne crnogorske meze i pića.\nPrezentovan je i novi Michelin vodič o Crnoj Gori na francuskom jeziku koji pored informativnog i opisnog dela preporučuje određene lokalitete i ponude u Crnoj Gori. Autori vodiča su prethodno boravili u Crnoj Gori, dok distribucija i prodaja širom Francuske počinje 15. oktobra.\nPored toga, desetak dana pre početka sajma Top Resa u udarnom terminu francuske nacionalne televizije France 5 emitovana je “Échappées Belles” epizoda o Crnoj Gori u trajanju od 90 min, što je rezultat boravka ekipe ove televizije u Crnoj Gori koji je takođe podržan od strane NTO CG. Epizoda se može pogledati OVDE.\nAviokompanija Montenegro Airlines, pored redovnog saobraćaja ka Parizu na godišnjem nivou i redovne linije ka Lionu tokom letnje sezone, u saradnji sa MTO Travel tokom sezone realizovaće čarter letove iz nekoliko francuskih gradova. Za iduću godinu saradnja turoperatora MTO Travel sa HG Budvanska rivijera je proširena uglavnom za kapacitete hotela Palas. TUI Francuska i sledeće godine najavljuje čarter letove i aranžmane za Crnu Goru u periodu od maja do oktobra iz više francuskih gradova.\nI francuska low cost kompanija Transavia najavila je nastavak letova iz Pariza za Tivat i u 2019. godini, dva puta nedeljno od aprila do kraja oktobra. Interesovanje Francuza za ponudom Crne Gore postoji i mimo letnje turističke sezone pa se nastavlja i dovođenje organizovanih grupa van špica sezone i tokom zimskog perioda.\n“IFTM Top Resa” najveći je B2B sajam u Francuskoj, a predviđanja organizatora su da će sajam ove godine okupiti više od 1.600 izlagača i više od 32.000 profesionalaca iz oblasti turizma.


ZVEZDE OTKRIVAJU: Ko su četiri najkreativnija znaka Zodijaka? : Nadlanu.com\nZVEZDE OTKRIVAJU: Ko su četiri najkreativnija znaka Zodijaka?\nObjavljeno 9. sep 2019. / 12:15:40\nBikovi su neverovatne estete sa istančanim osećajem za lepo. Oni poseban trud ulažu u svoj izgled, u dekoraciju svog prostora i svoj životni stil. Sve mora da bude lepo i prilagođeno uživanju. Svoju kreativnost posebno ističu u kreiranju svojih odevnih kombinacija i građenju svog imidža.\nVodolije su neverovatno inovativne i kreativne, pa je njihova umetnost nešto posebno. Sa svojom neverovatnom inteligencijom i kreativnošću skloni su da naprave neviđene projekte koji će im doneti veliki uspeh.


Šaćiri ne može da dočeka: 'Svetsko prvenstvo je neverovatno iskustvo'\nIzvor: Sportske.net, 16.Dec.2019, 17:30\nŠaćiri ne može da dočeka: "Svetsko prvenstvo je neverovatno iskustvo"\nReprezentativac Švajcarske je jedini fudbaler Liverpula koji je osvajao prestižno takmičenje.\nFudbaler Liverpula Džerdan Šaćiri rekao je danas da će njegovi saigrači dati sve od sebe da dodju do novog trofeja i da će uživati na predstojećem Svetskom klupskom prvenstvu, koje se održava u Kataru.\n"Učinićemo sve da pobedimo, biće lepo vreme, dobri timovi, moramo da uživamo, ali i da probamo da pobedimo. >> Pročitaj celu vest na sajtu Sportske.net << Ovo je prilika da osvojimo novi trofej za Liverpul", rekao je Šaćiri za klupski sajt.\nOd svih izabranika Jirgena Klopa, upravo je Šaćiri jedini koji je već osvajao ovaj trofej, kada je trijumfovao sa Bajernom 2013. godine.\n"Takmičenje je posebno jer igramo protiv totalno različitih klubova i nacija, to je zaista neverovatno iskustvo. Već sam osvojio ovo takmičenje sa Bajernom i znam da je to vrlo važno za klub, to je veliki i bitan trofej", završio je Šaćiri.\nSvetsko klupsko prvenstvo startovalo je 11. decembra, a fudbaleri Liverpula svoju prvu utakmicu igraju 18. decembra, kada će se u polufinalu sastati sa Monterejom.


Marko Simonović se oprostio od reprezentacije\nKošarkaš Olimpija Cedevite\nMarko Simonović košarkaš Olimpija Cedevite odlučio je da završi reprezentativnu karijeru poslije Svjetskog prvenstva u Kini.\nBivši kapiten Crvene zvezde, a sada igrač Cedevite Olimpije, potvrdio je tokom ABA Superkupa u Zagrebu, da više neće igrati za nacionalni tim.\n"Reijšio sam još dok smo igrali kvalifikacije. Poslije prvenstva, to je to. Mislim da je bilo dosta sa moje strane, sad moram i porodici da se posvetim, vrijeme je malo za mlađe, da igraju, da preuzmu, da nose i nadam se da naprave uspjehe", rekao je Marko Simonović za Mozzartsport.\nSimonović je u dresu reprezentacije Srbije osvojio srebrne medalje na Svjetskom prvenstvu u Španiji 2014. godine i Olimpijskim igrama u Riju 2016. godine, dok su reprezentativci Srbije u Kini bili bez odličja.\n"Јako boli, jako boli. Svi smo imali jako veliku želju da osvojimo medalju. Ne samo medalju, već da to bude zlato, jer smo stvarno osjetili da možemo. Imali smo talenat, imali smo hemiju, igrali smo i igrali se košarke. Međutim, eto, jedan slabiji dan i eto. Nažalost moram da se oprostim bez medalje. Očekivao sam da će biti medalja", rekao je Simonović.\nMarko Simonović Srbija Košarka\nDva slučaja kada se treba testirati na lični zahtjev na koronu\nZabranjeno slijetanje avionima "Montenegro erlajnsa" na beogradski aerodorom\n6934 glasova 62%\n4208 glasova 38%


CKM: Političari iz Srbije da se prema Crnoj Gori ophode kao Vučić – Volim Podgoricu\nHome / NOVOSTI / CKM: Političari iz Srbije da se prema Crnoj Gori ophode kao Vučić\nCrnogorska kulturna mreža (CKM) apelovala je na političare iz Srbije da ne šire mržnju i podjele između dva bliska naroda, te da slijede primjer predsjednika Srbije Aleksandra Vučića, koji se, kako navode iz ove NVO, na dostojanstven i ljudski način obraća prema Crnoj Gori.\nIz CKM-a su naveli da gospoda koja se oglašavaju govorom mržnje i šovinizma bi trebalo da znaju da su odnosi građana Crne Gore i Srbije iznad svih političkih i drugih intersa.\n“Predlažemo gopspodi koji su ‘retorički dušebriznici’ za inteerse Srba u Crnoj Gori da javno kažu šta su konkretno uradili za njih. Svi Srbi koji žive u Crnoj Gori znaju da su ravnopravni građani i da im nijesu uskraćena bilo koja prava”, saopšteno je iz CKM-a.\nPodsjećajući da dolaskom Vučića na vlast diplomatski odnosi Crne Gore i Srbije su krenuli uzlaznom putanjom “što je dobro kako za ove dvije države, tako i za njihove građane”.\n“Veoma je važno da dobre odnose Đukanovića i Vućića iskoriste Srbi u Crnoj Gori i Crnogorci u Srbiji, kako bi poboljšali svoj položaj i očuvali kulturno nasljeđe. U prošlosti nijesmo nikada imali situaciju dobrih odnosa dva visoka državnika pomenutih država kao što je sada”, navode iz CKM-a.\nOcjenjujući da poruke mržnje i šovinizma nijesu dobre, “sa koje god strane dolazile”.\n“I nijednoj državi nijesu donijele korist, što dobro znaju oni koji ih upućuju. Građani Crne Gore i Srbije dobro znaju da smo mi narod slične kulture, tradicije i djelimično običaja, i da mi jedni od drugih bliže nemamo. Kao što smo jedinstveni kada igra Novak Đoković, tako treba i da budemo jedinstveni u svih situacijama šta god da je u pitanju”, kazali su iz CKM-a, uz napomenu da kako vjeruju da izjave mržnje koje dolaze od strane pojedinih političara neće narušti odnose dvije bliske države koje zajedno koračaju ka EU.\nE pa na sta je svijet sve spso. Ovdasnji ministri i nazovi elita moze da šuruje sa teroristima da vec 10 god. zabada noz u ledja gde stignu. Dogovaraju saradnju sa Ovk to jest Nato i sve je ok. Crna Gora je uvek bila postovanaa a za suprotnu stranu djela govore.


Sportske.net - Čeferin potvrdio, bez koga ostaje reprezentacija Srbije?\nČeferin potvrdio, bez koga ostaje reprezentacija Srbije?\nIpak, da li je pravno ovo moguće...\nMladi Hrvat želeo da igra za Nemačku, sad se ''iskreno izvinjava''!\nIstorijska odluka u Holandiji! Fudbal više neće biti isti!\nBorna "izvisio", šta će uraditi Hrvati?\nHrvati poštuju Sosu: "Sve u skladu sa Statutom..."\nPrema najnovijim informacijama, predsednik UEFA, Čeferin je potvrdio da će igrači koji budu nastupali u Superligi biti eliminisani iz nacionalnih reprezentacija.\nIpak, i dalje je pitanje da li je to moguće, eksperti za sportsko pravo tvrde da će klubovi i igrači lako dobiti svaki spor pred sudovima, ako usledi takva zabrana, odnosno kršenje prava igrača. Jasno, može da se donese odluka da ih selektori ne pozivaju, ali to je već komplikovano.\nSrbija nema nijednog igrača u klubovima koji su se odvojili, Kolarov i Matić više nije deo reprezentacije, doduše Jović je igrač Reala, ne zna se, ako ostane pod ugovorom da li i pozajmicom briše zabranu.\nBleki Milenković je na meti Junajteda i Intera, Vlahović Milana, ali to je sve na dugom štapu. Kako rekosmo situacija je takva da sigurno da su klubovi koji su se odlučili na Superligu imaju neke svoje adute i bez kompromisa ništa neće moći...\nNajvredniji igrač Reala "nedodirljiv"\nTragedija, Milan Kosanović izgubio bitku sa koronavirusom\nPriveden ''Đani'' Ćurčić, otkriveni detalji!\nČeferin oduševljen, poznat domaćin finala Lige šampiona!


Zagađenje vazduha dugo zanemaren problem | EurActiv Serbia\nZagađenje vazduha u Srbiji je realan, ali dugo i u kontinuitetu zanemaren problem, koji zahteva hitno rešavanje, ocenjeno je 27. februara na debati o zagađenju vazduha, uz najavu nadležnih da se ubrzano radi na merama koje će doneti poboljšanje u toj oblasti.\nPrema njegovim rečima, ohrabrujuće je što EPS trenutno sprovodi projekat od 200 miliona evra čiji je cilj smanjenje emisija, a u toku su i projekti od nekoliko stotina miliona evra, koji bi trebalo da se sprovedu do 2025. godine.\nSaradnik Centra za evropske politike Zoran Sretić smatra da bi proces pristupanja Srbije EU mogao da utiče na unapređenje zakonodavnog sistema čiijom primenom bi mogao da se poboljša kvalitet životne sredine.\nOn je ukazao da u Srbiji nije urađena analiza stanja u životnoj sredini, pa ni po pitanju kvaliteta vazduha, jer neme dovoljno podataka o tome kako bi se videlo kakva je zaista situacija na terenu.\nSretić je kazao da nema podataka šta se promenillo od donošenja Zakona o zaštiti vazduha iz 2009. kako bi na pravi način moglo da se deluje.\nPredstavnica Ministarstva zaštite životne sredine Dušica Radojičić kazala je da Ministarstvo radi na poboljšanju kvaliteta vazduha precizirajući da se radi na pripremi specifičnim planova implementacije za sprovođenje direktiva EU, u vezi sa kvalitetom vazduha.\nIstraživač u Ekološkom centru "Stanište" Dejan Maksimović ocenio je da društvo i vlast u Srbiji dugo i u kontinuitetu zanemaruje probleme u životnoj sredini.


Nedžmedin Spahiju i Branislav Nešović (Foto Kim)\n„Zajednica srpskih opština igra ključnu ulogu u budućnosti za opstanak srpskog naroda. To je nešto o čemu će se govoriti u narednom periodu i pregovarati. Ljudi na severu strahuju je od gubitka posla, imaju stah od nezaposlenosti, siromaštva i oni očekuju da će oni radnici koji su radili u javnom sektoru ranije, koje sada ne mogu da apsorbuju nove institucije, da će oni nastaviti da rade kroz ZSO“, rekao je Nešović u emisiji "Dogovor" na RTV Kim.\nPitanje Zajednice srpskih opština, po mišljenju Nedžmedina Spahijua direktora RTV Mitrovica, ima više psihološki značaj nego stvarni, jer su, kako kaže, moći lokalne samouprave na Kosovu mnogo razvijenije i od centralne vlasti, pa ne vidi koje bi dodatne ingerencije mogla imati Zajednica srpskih opština.\n„Ako se formira ZSO to neće imati neku stvarnu ulogu, neku suštinsku ulogu jer su ionako predsednici opština neki mali sultani koji imaju nadležnosti da odlučuju o sudbini zajedninice koja živi u njihovim opštnama. Formiralo se to ili ne, niko ne može da spreči presednika opštne da se dogovori sa svojim kolegom iz druge opštine kako će postaviti jednu stvar, kako rešiti jedan problem i da se međusobno dogovore. Uloga ZSO će biti da Beograd pojednostavi svoj uticaj na Kosovu zbog toga što neće davati instrukcije svim opštinama nego će davati instrukcije jednom čoveku koji je predsednik te zajednice“.\nBranislav Nešović smatra da predstvnici vlasti u Beogradu i Prištini moraju još da pregovaraju o ZSO i njenim nadležnostima, zbog dijametralno suprotnih stavova vlasti na Kosovu i u Srbiji.\n„S jedne strane, u Prištini se o tome govori kao o jednoj nevladinoj organizaciji, a sa druge strane u Beogradu se govori kao da će imati veće ingerencije nego što to piše po sporazumu, a istna je negde između. Mislim da postoji preveliki strah u intelektualnim krugovima u Prištini kako je ZSO neka vrsta Republike Srpske. Po svim parametrima i po onome što piše u Briselskom sporazumu, to je zaista nebo i zemlja. Reći da je to NVO je jedna vrsta nipodaštavanja, a sa druge strane definitovno nije bliska Republici Srpskoj po svim ingerencijama“.\nI Spahiju smatra da ZSO neće imati ingerencije jedne države. „Suštinsku ulogu i druge kompetencije da za ZSO bude jedna druga država, to ne vidim. Mislim da ta Zajednica više ugrožava lokalnu vlast i jednog gradonačelnika, nego što ugrožava vlast vlade ili predsednika Kosova“.\nNedžemdin Spahiju smatra da će naredne rudne pregovora Beograda i Prištine biti teže, ukoliko premijer bude iz redova Demokrtskog saveza Kosova.\n„Ako Isa Mustafa bude premijer on će biti samo formalni premijer, on neće moći uopšte da promeni stvari na Kosovu, drugačije bi bilo da je to blok koji je bio napravljen od LDK i Ramuša i da su ostavili PDK u opozicij. Onda bi to bilo sasvim drugačije, bio bi drugačiji koncept i drugačije bi pregovori bili vođeni, možda bi bio efektivniji proces pregovaranja sa Beogradom“, zaključuje Spahiju.


Fokus: Gruevski prihvatio zahteve Albanaca dok je bio premijer\n► Fokus: Gruevski prihvatio zahteve Albanaca dok je bio premijer\nLider VMRO DPMNE Nikola Gruevski je u vreme dok je bio premijer Makedonije prihvatio sve uslove albanske stranke Demokratska unije za integraciju (DUI), koji su sada sadržani u tzv. Albanskoj platformi, piše danas nedeljnik Fokus.\nList na internet stranici navodi da su svi uslovi koje je lider DUI Ali Ahmeti sada postavio lideru VMRO DPMNE Nikoli Gruevskom i predsedniku Socijaldemokratske stranke Makedonije (SDSM) Zoranu Zaevu za formiranje nove vlade "još pre godinu dana dogovoreni u zvaničnom dokumentu Vlade Makedonije".\nTadašnja vlada čiji je premijer bio Gruevski, navodi se, saglasila se s novim sveobuhvatnim zakonom o upotrebi jezika, koji je identičan onom iz zahteva platforme albanskih stranaka od 7. januara ove godine.\nPrema makedonskom nedeljniku, pošto tada opozicija počinje da objavljuje prisluškivane razgovore s optužbama na račun vladajuće stranke za kriminal i korupciji, dokument koji su dogovorili tadašnji partneri VMRO DPMNE i DUI, "ostaje da čeka novi parlament i vladu da bi bio zvanično pušten u proceduru".\nVlada Gruevskog je, dodaje Fokus, čak preporučila da se u budžetu predvidi novac za prevodioce za albanski, promenu table na institucijama, štampanje materijama, što, ocenjuje se, ukazuje na ozbiljnost kojom je planirano da se sprovede taj dokument.\nTeme za koju su doneseni zaključci i pravci su decentralizacija, pravična zastupljenost u institucijama, upotrebe jezika zajednice koja učestvuje s najmanje 20 odsto u ukupnom stanovništvu, odnosno Albanaca, i obrazovanje, navodi Fokus.\n"To znači da je upotreba albanskog jezika u državnim institucijama definisana još pre jedne godine", piše Fokus i to potvrđuje navodima iz vladinog dokumenta.\nGruevski je 26. februara optužio Zaeva da namerava da sruši jedinstvo Makedonije uvođenjem dvojezičnosti, dan pošto je lider socijaldemokrata objavio da je formirao parlamentarnu većinu s albanskim strankama DUI, Besa i Alijansa za Albance.\nGruevski tokom januara nije uspe da produži desetogodišnju koaliciju s DUI, tvrdeći da je to zbog dvojezičnosti, mada su visoki funkcioneri te stranke više puta ponovili da su u pregovorima i VMRO DPMNE i SDSM izneli iste zahteve u delu oko etničkih pitanja.


Sportske.net - Lalatović: ''Imali smo sreće, zaslužujemo Evropu''\nLalatović: ''Imali smo sreće, zaslužujemo Evropu''\nTrener Vojvodine Nenad Lalatović rekao je večeras da su njegovi fudbaleri srećno stigli do preokreta protiv Čukaričkog i izrazio nadu da će naredne sezone igrati u Evropi.\nFudbaleri Vojvodine pobedili su danas u gostima posle preokreta Čukarički s 2:1 u 35. kolu Superlige Srbije, kojom su prekinuli seriju domaćina od sedam uzastopnih pobeda.\n"Možda utakmicu nismo počeli kako smo želeli, čak smo po ko zna koji put sami sebi dali gol, ali kada smo gubili na poluvremenu, ja sam igračima u svlačionici rekao da nemamo šta da izgubimo, da nije bitno da li ćemo da izgubimo 1:0 ili 3:0. Ako želimo da igramo Evropu, moramo da probamo da pobedimo", rekao je Lalatović novinarima u Beogradu.\nLalatović je rekao da je njegov tim odigrao mnogo bolje u drugom delu kada je postiga dva gola.\n"Uz malo sreće, ali vreme je bilo da i nas sreća malo pogleda, s obzirom na to da smo nesrećno gubili u prethodnim utakmicama. Danas smo iz tri šuta dali dva gola. Nije bilo lako preokrenuti", dodao je on.\nLalatović je ocenio da Vojvodina zaslužuje da se naredne godine nadje u kvalifikacijama za Ligu Evropa.\n"Mislim da moja ekipa zaslužuje da igra u kvalifikacijama Ligu Evrope. Nadam se da ćemo doći do toga, da ćemo biti među četiri najbolje ekipe... Postoji više puteva do tamo, a ja mislim da će Partizan osvojiti Kup, a mi biti među četiri najbolja tima. Takođe, želeo bih da Čukarički ostane na drugoj poziciji i da igra u Evropi", kazao je on.\na ja se nadam da ce Javor da osvoji kup, jer ne verujem da su veceras cista posla u drugom poluvremenu...


POVODOM OBELEŽAVANJA DANA JEDNAKIH ZARADA: Žene su dvostruko opterećene - radom na poslu i neplaćenim radom kod kuće! • HAPPYTV.RS\nPOVODOM OBELEŽAVANJA DANA JEDNAKIH ZARADA: Žene su dvostruko opterećene - radom na poslu i neplaćenim radom kod kuće!\nŽene su dvostruko opterećene - radom na poslu i neplaćenim radom kod kuće, izjavila je danas potpredsednica vlade i predsednica Koordinacinog tela za rodnu ravnopravnost Zorana Mihajlović povodom obeležavanja evropskog Dana jednakih zarada.\n- Danas kada EU obeležava Dan jednakih zarada, jer od sada pa do kraja godine Evropljanke rade besplatno, želim da istaknem da se žene u Srbiji suočavaju sa sličnim problemom i za isti posao manje su plaćene od muškaraca i ta razlika iznosi između 11 i 16 odsto - rekla je Mihajlović, navedeno je u saopštenju.\n- I pored toga što žene većinski završavaju fakultete i dalje su prisutne nejednakosti i razlike, posebno u platama, jer su žene uglavnom angažovane na manje plaćenim poslovima, kao što su administracija, tekstilna ili prehrambena industrija, dok ih među inženjerima i u IT sektoru, koji su najplaćeniji, ima malo. -\nTakođe, Mihajlović kaže da su, pored toga, žene te koje duplo više rade kod kuće, brinući o domaćinstvu, deci i starijima, te su prinuđene da izlaze sa posla, ali i sprečene da se dodatno usavršavaju, rekla je ona.\nMihajlović je ukazala da 67,9 odsto žena i 11,5 odsto muškaraca kuva i obavlja poslove u domaćinstvu svakog dana, a brigu o deci i starijima preuzima 41,2 odsto žena i 29,5 odsto muškaraca.\n- Važno je da ohrabrimo žene da uđu u svet prirodnih i tehničkih zanimanja, da za svoj rad budu plaćenije, ali isto tako da promovišemo ulogu očeva u odgajanju dece i ravnopravno roditeljstvo - navela je ona.


Blejk apelovao na stvaranje uslova za povratak izbjeglica u Kirgiziju\nAmerički državni sekretar Robert Blejk apelovao je na Kirgiziju da stvori uslove za bezbjedan povratak stotina hiljada izbjeglica nakon entičkih sukoba prošle sedmice.\n"Važno je da privremena vlada stvori atmosferu povjerenja i bezbjednosti kako bi izbjeglice u Uzbekistanu i raseljena lica u Kirgiziji mogla slobodno da se vrate svojim kućama i žive mirno i u harmoniji sa svojim kirgiskim susjedima", rekao je Blejk nakon razgovora sa privremenim liderom Kirgizije Rozom Otunbajevom.\nBlejk je posjetio jedan izbjeglički kamp u Uzbekistanu, oko pet kilometara od granice sa Kirgizijom, i zatražio je istragu o nasilju.\nUN procjenjuju da je 400 000 ljudi napustilo južnu Kirgiziju, pošto su Kirgizi ubili nekoliko stotina Uzbeka.\nOko 100 000 Uzbeka je prešlo granicu sa susjednim Uzbekistanom, gdje su za njih otvoreni izbjeglički kampovi. Međutim, hiljade ljudi su ostale sa kirgiske strane granice, jer je Uzbekistan od utorka zatvorio granične prelaze sa Kirgizijom.\nPrije nereda, u Kirgiziji je živelo više od milion Uzbeka, koji su imali samo nekoliko predstavnika u vlasti i zalagali se za veća politička i kulturna prava. Većina od oko 800 000 Uzbeka živela je na jugu zemlje, i bilo ih je više od Kirgiza u Ošu i Džalalabadu.


Ministarstvo zaštite životne sredine pridružuje se najvećem globalnom pokretu za zaštitu prirode „Sat za našu planetu“ koji poziva na isključivanje svetla na sat vremena 28. marta 2020. godine, upućujući upozorenje svetskoj javnosti o neophodnosti racionalnog korišćenja energije, očuvanja prirodnih resursa i smanjenja emisije gasova sa efektom staklene bašte.\nSimboličnim sloganom ovogodišnje akcije „Okrenimo se prirodi“, Svetski fond za zaštitu prirode (WWF), zajedno sa brojnim organizacijama i pojedincima, šalje poruku da je moguće nešto preduzeti protiv klimatskih promena.\nDanas je, više nego ikada, očigledno da je globalna ravnoteža uslov sveukupnog napretka i razvoja, a degradacija koju nose klimatske promene planetarna pretnja. Aktuelna situacija u našoj zemlji i svetu nastala usled pandemije koronavirusa COVID 19, još jednom ukazuje na to koliko je čovek moćno, ali istovremeno i ranjivo biće, zavisno od prirode i nerazdvojni deo nje. Savremene tehnologije ne mogu dati sve odgovore, mudrost je u našem postupanju i odgovornom odnosu prema sebi i svetu oko sebe, sa kojim se možemo jednako izboriti sa pandemijom virusa, ali i sa drugim nedaćama koje su nastale kao posledica narušavanja životne sredine.\nIzražavajući podršku WWF koji ovom, i sličnim kampanjama nizom godina poziva na odgovoran odnos prema Planeti, Ministarstvo ukazuje da je svetu, više nego ikada, potrebno da se udruži u akcijama da se zaustave procesi degradacije prirode i narušavanja prirodnih ekosistema, ublaže posledice neodržive eksploatacije prirodnih resursa, i efikasno povede borba protiv klimatskih promena.\nCenu nebrige o životnoj sredini i preteranog korišćenja prirodnih resursa već plaćamo i to skupo, što se može sagledati i kroz mnogostruke posledice klimatskih promena kao što je narušavanje zdravlja ljudi, gubitak biodiverziteta i degradacija i nestajanja ekosistema koji su osnov života.\nSrbija je uključena u najznačajnije međunarodne inicijative u globalnoj borbi protiv klimatskih promena, a u nacionalnim okvirima pripremljen je zakonodavni okvir za primenu standarda i mera za smanjenje posledica klimatskih promena kroz različite društvene i privredne sektore. Održivo upravljanje u sektorima koji se baziraju na prirodnim resursima uz očuvanje prirode, može značajno doprineti ublažavanju sve drastičnijih posledica klimatskih promena.\nSvet mora da deluje jedinstveno i odmah, i u tom zajedničkom odgovoru na klimatske promene svako od nas, štedljivijim korišćenjem energije, vode, smanjenjem sopstvenog ekološkog otiska i brigom o prirodi, može dati svoj lični doprinos očuvanju Planete i života na njoj.\nKako WWF poziva, u subotu, 28. marta 2020. isključivanjem svetla u periodu od 20.30 do 21.30 časova, i virtuelnim glasanjem za našu planetu, svaki građanin će postati deo prenošenja važne poruke da zajedno možemo da stvorimo budućnost u kojoj ljudi žive u skladu sa prirodom.


Počeo festival "Burgeraj" u Beogradu\nPočeo festival „Burgeraj“ u Beogradu\nTanjug 10. septembra 2021. 13:31\nBEOGRAD – Trodnevni festival „Burgeraj“ otvoren je danas u podne na Savskoj promenadi gde će Beograđani do nedelje uveče imati priliku da uživaju u velikom izboru burgera, muzičkom i strit art programu, kao i da udome kućnog ljubimca.\nPosetioci će sva tri dana moći besplatno da uđu na „Burgeraj – festival burgera baj Bira Moreti“, od 12:00 do 23:00, na kome će elektronsku muziku puštati didžejevi Pepe, Ojša, Ajron, Gruvimen, Goran Starčević i drugi.\nU okviru strit art zone „Burgeraja“ muralista Derkoks oslikavaće sprejevima panoe velikih dimenzija.\nTokom festival posetioci će moći da kupe juneći, jagnjeći, pileći, dimljeni, od angus govedine ili veganski burger izlagača Burger hausa, Sabmarina, Toster bara, Fet bojsa, Holi smouksa, Burger end ko, Burger laba, Loko šefa, Pub republike i Ž burgera, najavljeno je iz „Burgeraja“.\nNajmlađima su obezbeđene interaktivne radionice, D gliterolodži će ima oslikavati lica i delove tela, dok će starijim posetiocima berberin Karlo sređivati bradu i frizuru, a društveno odgovorni kutak festivala omogućuje udomljavanje pasa, mačaka i zečeva.\nU saradnji sa fondacijom Riken napravljena je „Pikselata“ umetnička instalacija od limenki koja ukazuje na značaj reciklaže.\n„Ovo je praktično jedan od prvih festivala koji se održava na Savskoj promenadi. Na ‘Burgeraj’ treba doći da bi se sagledao širok spektar burgera. Ovo je lep porodični događaj i lep način da se provede vikend. A i ne mora da se kuva ručak!“, rekla je Tanjugu portparolka festivala Ljiljana Vukotić.\nOrganizatori „Burgeraja“ je skup nezavisnih producenata koji rade poznate beogradske festivale, uz sponzorstvo Bira Moreti i podršku Belgrejdvoterfronta.


YOU4EU – Učešće građana 2.0 - Civilno društvo\nBeogradska otvorena škola uz podršku programa Evropa za građane i građanke sprovodi projekat „YOU4EU – Učešće građana 2.0“, sa ciljem da podrži i podstakne učešće građanki i građana Evrope u procesima donošenja odluka i kreiranja politika na nivou Evropske unije.\nUčešće građana u procesima donošenja odluka i kreiranja politika na svim nivoima vlasti je jedan od glavnih stubova demokratskih društava i demokratske kulture. Građani imaju snagu da budu pokretač promena i pravo da na različite načine budu uključeni u rasprave o pitanjima, problemima ili politikama od javnog značaja.\nOvaj projekat je, stoga, osmišljen tako da motiviše građanke i građane i da im da mogućnost da se aktivno uključe u dijalog sa javnim funkcionerima na nivou EU, ali i u svojim nacionalnim državama. Projekat prati debatu o budućnosti Evropske unije u svetlu Bregzita, izbora za Evropski parlament u maju 2020. godine i primene Strategije proširenja (Verodostojna perspektiva proširenja na Zapadni Balkan) i pratećih inicijativa. Aktivnosti na projektu će omogućiti građanima da steknu uvid i razmisle o scenarijima budućnosti Evropske unije koji su predstavljeni u Beloj knjizi Evropske komisije. Kroz direktne kontakte sa nosiocima vlasti, građanima će biti pružena prilika da preispituju i diskutuju o planovima, prioritetima, aktivnostima i rezultatima politika koje sprovodi EU. Građanke i građani će kroz projekat moći i da predlože nove i inovativne načine za komunikaciju s javnim funkcionerima, a najbolja ideja će dobiti i novčanu podršku za realizaciju. S obzirom na to da dve organizacije koje učestvuju na projektu dolaze iz država koje su kandidati za članstvo u EU, dok tri dolaze iz zemalja članica EU, važan aspekat ovog projekta je i razmena iskustava između građana Evropske unije i građana Evrope, koji ima potencijal da rezultira konstruktivnom akcijom ka jačanju socijalne i političke kohezije na evropskom kontinentu. Tokom implementacije ovog projekta biće korišćeni novi mediji i kanali komunikacije koji će podstaknuti uključivanje mlađih generacija u navedene procese. Težiće se kontinuiranom poboljšanju politika i rešavanju postojećih i novih izazova i problema, između ostalog, i kroz građanske debate.\nDodatni doprinos daće i istraživanje koje će projektni partneri sprovesti u 5 partnerskih zemalja i uključiti više od 300 građana. Cilj istraživanja je da ispita koji su dostupni kanali komunikacije između građana i javnih vlasti, kao i da pruži preporuke za aktivnije učešće građana u debatama koje se tiču budućnosti Evrope. Ovo istraživanje će biti sprovedeno u tri faze:\n- Prva faza podrazumeva prikupljanje pitanja građana i građanki putem društvenih mreža, postojećih i novih onlajn platformi. Građani će imati priliku da postave pitanje javnim funkcionerima o budućnosti Evrope, a istraživači će se potruditi da dođu do odgovora. U ove onlajn debate će se, kao učesnici ili moderatori, uključiti kandidati za Evropski parlament na izborima 2019, predstavnici država pri EU i članovi pregovaračkih timova zemalja kandidata. Teme koje će ove debate obuhvatiti tiču se aktuelnih pitanja – proširenje EU, Bregzit, stanje četiri slobode, izbore za Evropski parlament, evropsko građanstvo, i drugo.\n- Na osnovu prikupljenih pitanja u prvoj fazi, u drugoj će biti kreiran upitnik za donosioce odluka kako u zemljama članicama EU, tako i u zemljama kandidatima za članstvo.\n- Poslednja faza ovog istraživanja podrazumeva izradu analitičke studije, sastavljenu od 50 ključnih pitanja za budućnost Evrope, koja će biti predstavljena donosiocima odluka na nivou EU.\nPrioriteti projekta su da građanke i građane podstakne na aktivni dijalog o budućnosti Evrope i preispitivanje mehanizama za suprotstavljanje rastućem evroskepticizmu u, i van Evropske unije.\nOpšti cilj projekta jeda promeni poziciju građanki i građana Evrope od pasivnih posmatrača do aktivnih pokretača društvenih promena.\nSpecifični ciljevi projekta su da:\ngrađane Evrope osnaži dovoljno da postanu aktivni učesnici i zagovarači promena;\nse razvije svest o ulozi građana i njihovom mogućem uticaju na proces donošenja odluka;\npodstakne građanske debate i e-participaciju u pitanjima koja se tiču razvojnih politika;\nomogući razmenu iskustava među građanima u državama članicama Evropske unije i državama kandidatima za članstvo.\nAktivnosti na projektu će omogućiti: ostvarivanje direktnih kontakata između građanstva i donosioca odluka; istraživanje mišljenja građana širom Evrope o budućnosti EU; prekograničnu saradnju ključnih aktera i razvoj inovativnih instrumenata koji za cilj imaju da podstaknu direktno učešće građana u procesu donošenja odluka.\nosnaženi i motivisani građani da pokreće i učestvuje u debatama;\npredlozi za poboljšanje specifičnih aspekata evropskih politika koji se odnose na participaciju građana;\nsnažniji uticaj individualnih inicijativa građana;\nunapređenje znanja i iskustava u cilju smanjenja evroskepticizma.\nProjektne aktivnosti se sprovode u četiri faze:\nPočetna faza podrazumeva razvoj toka projektnih aktivnosti i uspostavljanje metodologija rada, rasporedjivanje aktivnosti između partnera i određivanje administrativnih pravila.\nFaza istraživanja obuhvata sakupljanje pitanja građana putem društvenih mreža, kreiranje upitnika i studije praktične politike, koja će obuhvatiti 50 najčešće postavljenih i najvažnijih pitanja građana.\nFaza učešća podrazumeva organizaciju onlajn takmičenja na nivou Evrope na kom će učesnici moći da predlože inovativnu alatku koja će na neki način doprineti uključivanju građana u procese donošenja odluka i rasprave o budućnosti Evropske unije.\nPoslednja faza – faza debatovanja odnosi se na organizaciju četiri debate u Srbiji, Sloveniji, Hrvatskoj i Crnoj Gori i jedne u Briselu, gde će biti predstavljeni rezultati i doprinosi projekta.\nOrganizacije koje učestvuju u implementaciji projekta su: Beogradska otvorena škola iz Srbije, Institut alternativa iz Crne Gore, GONG iz Hrvatske, PiNA iz Slovenije i Civio iz Španije, dok će projekat obuhvatiti oko 800 direktnih učesnika, budućih lidera promena. Putem medija, društvenih mreža i internet portala, projekat će dosegnuti do 370 000 građana širom Evrope.\nProjekat se izvodi u periodu od 18 meseci, od 1. septembra 2018. do 29. februara 2020.


Danas su Cveti – Hristov ulazak u Jerusalim - Radio Kosovska Mitrovica\nDanas su Cveti – Hristov ulazak u Jerusalim\n17. April 2022, 08:31\nPravoslavni vernici i Srpska pravoslavna crkva danas slave Cveti. Ovaj praznik obeležava dan kada je pre svog stradanja „Hristos carevao” i “bio priznat od strane naroda kao Car“.\nUlazak Hrista u Jerusalim – Cveti pokretni je praznik koji se slavi dan nakon Lazareve subote – Vrbice, šeste nedelje Velikog posta i nedelju dana pred Vaskrs.\nUstanovljen je u Jerusalimu krajem IV veka za uspomenu na poslednji, carski i svečani ulazak Isusa Hrista u sveti grad Jerusalim, jašući na magaretu, šest dana pre Pashe.\n“Glas da dolazi Spasitelj, onaj što je vaskrsao Lazara, brzo se raširio, te su ga jedni susretali s palminim grančicama u ruci, druti bacali svoje haljine na put kuda će proći, treći su rezali grančice od drveta i bacali na put. Celog dana je Isus Hristos držao propovedi u hramu, a uveče se sa svojim učenicima vratio u Vitiniju” – navode iz SPC.\nKanon za ovaj praznik napisao je Kosma Melod – Jerusalimljanin (sredinom VIII veka) i smatra se njegovim najlepšim kanonom.


Sinoć su u Beogradu dodeljene nagrade za istraživačko novinarstvo u organizaciji NUNS-a i ambasade SAD u Srbiji.\n• U kategoriji internet medija Bojana Jovanović, Stevan Dojčinović i Mahir Šahinović za seriju tekstova o pranju para Darka Šarića u Srbiji i Bosni i Hercegovini\nNagrade su uručili ambasadorka SAD Meri Vorlik, predsednik NUNS-a Vukašin Obradović i dekan FDU Zoran Popović.\nNakon dodele nagrada na Fakutletu dramskih umetnosti u Beogradu, predsednik NUNS-a Vukašin Obradovich rekao je da je istraživačko novinarstvo u Srbiji danas potrebnije više nego ikad, jer je korupcija prisutna u svim segmentima života.\n“Institucije unajmljuju veliki broj ljudi da bi javnosti predočile svoju verziju istine”, rekao je Obradović i dodao da to rad novinara koji se bave istraživačkim novinarstvom čini težim, ali da uprkos tome taj vid novinarstva mora da postoji.\nAmerička ambasadorka Meri Vorlik istakla je da će ta zemlja u skladu sa svojim mogućnostima i ciljevima, kao i potrebama srpskog društva, nastaviti da pomaže nezavisne medije kako bi građani bili objektivno informisani.\n“Za 15 godina SAD su u medijske projekte u Srbiji uložile 40 miliona dolara”, rekla je Vorlik koja je uručila priznanje novinarima koji su nagradjeni iz oblasti onlajn novinarstva.\nNa dodjeli nagrada bili su predstavnici medija u Srbiji i novinarskih udruženja.\nNa ovogodišnji konkurs NUNS-a za nagrade za istraživačko novinarstvo pristiglo je rekordnih 67 radova što je gotovo dvostruko više nego prošle godine.


Sporazum EU o poreskoj transparentnosti multinacionalnih kompanija - Progovori o pregovorima\nNovi zakon, koji je Evropska komisija predložila 2016, u sklopu je napora Brisela u borbi protiv izbegavanja poreza od strane velikih međunarodnih kompanija u vreme kada je EU preko potrebna gotovina za finansiranje ekonomskog oporavka posle pandemije korona virusa.\nPrema novom zakonu, multinacionalne kompanije sa prometom većim od 750 miliona evra godišnje u dve uzastopne godine moraće da prijave profit, porez i broj zaposlenih u članicama EU i zemljama sa EU liste jurisdikcija koje ne sarađuju po poreskim pitanjima.\nMeđutim, podaci o porezu plaćenom u zemljama van EU i onih koje nisu na "crnoj listi" poreskih rajeva davaće se samo zbirno jer članice EU nisu želele da pristanu na detaljne "zemlja po zemlja" izveštaje.\nGrupa Oksfam (Oxfam) je kritikovala novi zakon jer, kako navode, mnogi svetski poreski rajevi nisu na EU listi jurisdikcija koje ne sarađuju i samim tim izbegavaju kontrolu.\n"Transparentnost samo za 27 članica EU i 21 jurisdikciju koja je trenutno na 'crnim ili sivim listama' znači čuvanje poslovne tajne za više od tri od četiri od gotovo 200 zemalja sveta", naveo je Oksfam.\n"EU zakonodavci su multinacionalnim korporacijama dali obilje mogućnosti da nastave da tajno izbegavaju poreze preusmeravanjem profita u poreske rajeve izvan EU, poput Bermude, Kajmanskih ostrva i Švajcarske", rekla je Oksfamova ekspertkinja za poreze Kjara Putaturo (Chiara).\nOna kaže i da sporazum nudi kompanijama izuzeće od izveštavanja zbog komercijalno osetljivih informacija na pet godina, čime se otvara put da se izbegne obelodanjivanje. Takođe, kako je rekla Putaturo, velika granica za promet bi značila da zakon ne važi za 90% multinacionalnih kompanija.\nNeki evroposlanici koji su pregovarali o sporazumu kažu da bi on ipak mogao da pomogne da poreski sistem bude pošteniji.\n"Te mere poreske transparentnosti će pomoći da se osigura da multinacionalne kompanije plaćaju pravičnije svoj udeo i mogu doneti izvesnu pravičnost u poslovanju", rekao je evroposlanik Zelenih Ernest Urtasun iz Odbora za ekonomske i monetarne poslove EP.\nPrema tink tenku Mreža za poresku pravdu, članice EU odgovorne su za 36% globalno izgubljenog poreza zbog zloupotrebe poreza na dobit, što zemlje u svetu košta više od 154 milijarde dolara godišnje jer se dobit prebacuje u jurisdikcije sa niskim porezima poput Irske, Luksemburga i Holandije.\nTekst sporazuma postignutog 1. juna sada ide na formalno usvajanje u dva odbora Evropskog parlamenta i na plenum EP, kao i u Savet EU.


Udruzenja.info | Poziv institucijama da reaguju na pisanja BIRN-a\nPoziv institucijama da reaguju na pisanja BIRN-a\nPosted at h in Praksa, Prava i Slobode, Slobode informisanja\tby\tAdmin\nOrganizacije civilnog društva koje se bave nadzorom rada javnih institucija i mediji u Srbiji, njih više od 50, pozvali su danas institucije Republike Srbije da reaguju na navode istraživačke mreže BIRN, koja je ukazala na moguću povredu javnog interesa u slučaju tendera za ispumpavanje vode iz kopa Tamnava. Potpisnici poziva smatraju da je jedan od njihovih osnovnih zadataka da ukažu na situacije u kojima je javni interes povređen ili doveden u pitanje.\n“U slučaju tendera za ispumpavanje vode iz kopa Tamnava, istraživačka mreža BIRN je ukazala na moguću povredu javnog interesa. Neprikosnoveno pravo građana je da budu tačno i pravovremeno informisani kako i na šta se troše pare iz javnog budžeta. Sredstva iz javnog budžeta moraju biti dodeljena i potrošena na način kojim se štiti javni interes i uzima u obzir dobrobit svih građana Srbije.\nPravo novinara da istražuju, postavljaju pitanja i kritički preispituju rad javnih zvaničnika je osnovna odlika demokratskog društva i slobodnog i nezavisnog novinarstva, kojem Srbija teži.\nIzostajanje reakcije institucija koje su nadležne za borbu protiv korupcije i vladavinu prava je neprihvatljiva u demokratskom, odgovornom i otvorenom društvu. S druge strane napadi na novinare zato što obavljaju svoj posao, odnosno štite javni interes apsolutno je nedopustivo i nedemokratsko ponašanje. I zato upućujemo poziv institucijama da reaguju”, navodi se u tekstu.\nPotpisnici zahtevaju da:\nRepubličko javno tužilaštvo inicira predistražni postupak i proveri sve navode BIRN-a;\nREM posveti posebnu pažnju monitoringu nad nacionalnim emiterima i njihovom načinu izveštavanja o slučaju Kolubara, kao i da utvrdi da li su doprineli potpunoj, objektivnoj i nepristrasnoj informisanosti šire javnosti;\nAgencija za borbu protiv korupcije utvrdi da li je u slučaju kojim se BIRN bavio došlo do narušavanja antikorupcijskog zakonodavstva i kršenja integriteta uzbunjivača, odnosno da Savet za borbu protiv korupcije kao savetodavno telo Vlade izradi izveštaj o slučaju sa preporukama.\nRTS kao javni servis u vlasništvu građana omogući predstavnicima BIRN-a da iznesu navode iz svoje analize u emisiji dijaloškog tipa sa predstavnicima relevantnih državnih organa i stručne javnosti.\nPotpisani pozivaju nadležne institucije da ove zahteve, koji su inače deo njihovih redovnih i obaveznih nadležnosti, sprovedu što pre i u skladu sa zakonom i o tome izveste javnost.\nCentar za istraživanje, transparentnost i odgovornost – CRTA\nMedija & reform centar Niš\nMreža Odbora za ljudska prava u Srbiji – CHRIS\nNaš grad -naša stvar Zrenjanin\nVojvođanski istraživački centar “VOICE”\nŽenska inicijativa Priboj\n(Preuzeto sa: http://www.istinomer.rs/)


Upravljanje radnim učinkom je postupak kojim se uspostavlja zajedničko razumevanje onoga što treba postići na nivou organizacije. Reč je o usklađivanju ciljeva organizacije sa ciljevima zaposlenih, u smislu znanja i veština zaposlenih, nivoa njihovih kompetencija i očekivanih rezultata rada. Naglasak je na napredovanju, usvajanju znanja i razvoju radi realizacije strategije poslovanja, kao i na stvaranju zaposlenih koji postiže vrhunske rezultate rada.\nUpravljanjem radnim učinkom prenosi se poruka o tome:\nŠta se od zaposlenih očekuje,\nZa šta će zaposleni biti nagrađeni,\nNa koji način zaposleni treba da ispune rezultate rada,\nKakvi su rezultati rada potrebni organizaciji imajući u vidu širu delatnost poslovanja.\nBudući da jasno definiše ciljeve u pogledu nivoa kompetencija i rezultata rada zaposlenih, sistem upravljanja rezultatima rada utiče na poboljšanje rezultata rada zaposlenih, kao i na rezultata rada timova i čitave organizacije.\nBudući da jasno definiše neophodne korake za unapređenje zaposlenih te daje objektivnu povratnu informaciju o njihovom razvoju kao i mogućnost da iskažu svoje mišljenje, sistem upravljanja radnim učinkom vrši i funkciju alata za motivaciju i za razvoj zaposlenih.\nAnaliza poslovanja sa stanovišta ljudskih resursa (HR Due Dilligence)\nU okviru Analize poslovanja sa stanovišta ljudskih resursa (HR Due Dilligence) sprovodimo temeljnu procenu stanja ljudskog kapitala, stanja sistema i procedura u okviru ljudskih resursa, u vašoj ili partnerskoj organizaciji za čiju ste kupovinu zainteresovani.\nOpšte je poznato da u velikim sistemima postoje brojne odluke, odnosno procedure koje nisu adekvatno ažurirane i nisu u skladu sa zahtevima nove zakonske regulative i najnovijim trendovima u poslovanju. Našom analizom i uvidom u trenutno stanje možemo da vam pomognemo da sagledate sve rizike i time donosite bolje odluke.\nRezultate analize predstavljamo u izveštaju u kojem su izložene postojeće potrebe i eventualni problemi, kao i potencijalna rešenja u vašoj organizaciji.\nUpravljanja promenama u oblasti ljudskih resursa\nStručni tim kompanije PwC pruža pomoć u procesu Upravljanja promenama u oblasti ljudskih resursa i integracija po obavljenoj transakciji (kupovini ili spajanju preduzeća). Pružamo usluge savetovanja i podršku u procesu upravljanja organizacionim promenama. Nakon izvršenog spajanja kompanija, optimizacija organizacione strukture i samih procesa funkcije ljudskih resursa od presudnog je značaja.\nMi vam možemo pomoći da definišete i uskladite novonastale promene u organizacionoj kulturi, uspostavite sisteme vrednosti, unapredite internu komunikaciju i omogućite brže i lakše prihvatanje promena od strane zaposlenih.\nProgram podrške zaposlenima koji ostaju bez posla\nProgram podrške zaposlenima koji ostaju bez posla predstavlja pružanje aktivne pomoći zaposlenima koji se suočavaju sa ovim izazovom. Ovaj program podrazumeva razvijanje znanja i veština zaposlenih koje će im pomoći da povećaju svoje mogućnosti za zapošljavanje i uspešno prođu proces selekcije.\nUspešna realizacija Programa podrške za zaposlene koji ostaju bez posla doprinosi boljoj internoj i eksternoj reputaciji kompanije. Program je prilagođen specifičnim potrebama klijenta. U cilju postizanja najboljih mogućih rezultata, program predviđa individualni rad učesnika kao i rad po grupama. U daljem tekstu izložen je naš uobičajeni pristup Programu podrške za zaposlene koji ostaju bez posla.


RK Krivaja će pokrenuti sudski spor protiv Rukometnog saveza FBiH – Svijet Rukometa\nHome / BiH Rukomet / Ostala takmičenja / RK Krivaja će pokrenuti sudski spor protiv Rukometnog saveza FBiH\nRedakcija 6. Maja 2020.\tOstala takmičenja 323 Views\nRukometni savez Federacije Bosne i Hercegovine 21. aprila donio je odluku prekidu prvenstva u Prvim ligama FBiH te proglašenju prvaka a na osnovu stanja na tabeli u trenutku prekida.\nPrema važećim propozicijama, RK Krivaja, ORK Bosna i ŽRK Hrasnica, ostvarili su plasman u Premijer ligu Bosne i Hercegovine, što je i potvrđeno završnim biltenom kojeg je komesar takmičenja, Fuad Lipa, dostavio klubovima 2. maja.\n“Na osnovu Odluke RS FBiH koja se, zbog epidemije corona virusa, prvenstvo se prekida. Upravni odbor RS FBiH je dana 21.04.20120. godine, broj 02 – 2 – 12/20, odlučio da se poredak utvrđuje na osnovu ljestvice – tabele u trenutku prekida prvenstva. Na osnovu gore prikazane tabele – ljestvice prvo mjesto i prelezak u PREMIJER LIGU – MUŠKARCI osvojila je ekipa” stoji u završnom biltenu prvih liga FBiH.\nMeđutim, iz samo njima poznatih razloga, nekoliko dana kasnije došlo je do promjene biltena, te je objavljen novi bilten, u kojem je komesar izbacio rečenicu da su prvaci Prvih liga FBiH izborili plasman u Premijer ligu, te je isti dostavljen u Rukometni savez Bosne i Hercegovine.\nTim povodom oglasili su se iz Rukometnog kluba Krivaja, ekipe koja je osvojila prvo mjesto u Prvoj ligi FBiH grupa Sjever, te su kao takvi ostvarili plasman u Premijer ligu BiH.\nSaopštenje za javnost RK Krivaja prenosimo u cjelosti:\n“Dana 02.05. od komesara Prve lige Federacije BiH smo dobili završni bilten i kao takvog ga objavili u javnost. Međutim određenim ljudima koji sebi uzimaju zapravo da kao i svake godine prekrajaju propozicije i rade šta žele je očigledno zasmetalo da ove godine u završnom Biltenu piše: “Na osnovu gore prikazane tabele – ljestvice prvo mjesto i prelazak u Premijer ligu osvojila je ekipa ….” Tako da smo jučer 04.05. ponovo dobili izmijenjeni Završni Bilten u kojem je ta rečenica izbačena. Sve to vam dostavljamo u prilogu kao i naše opširnije saopštenje. Sve ovo smo poslali i na adresu Rukometnog saveza BiH od kojeg tražimo da konačno zaustavi pritiske i mahinacije ljudi, koji su i prošlih godina proširivali ligu, otkazivali odigravanje utakmica baraža za ulazak u Premijer ligu itd… Stvari koje se dešavaju u bosanskohercegovačkom rukometu više nisu smiješne one su žalosne, jer pojedinci radi svojih ličnih interesa su spremni na sve, što pokazuje i primjer dvije objave završnih Biltena. Ovim putem poručujemo svim poštenim rukometnim radnicima koji znaju radi koga se sve ove stvari dešavaju u bosanskohercegovačkom rukometu da će RK Krivaja od sada pravdu i zaštitu naših interesa potražiti u drugim relevantnim državnim organima. Neka vam je na čast”, stoji u saopštenju.\nObavještenje za javnost Dana 02.05. od komesara Prve lige Federacije BiH smo dobili završni bilten i kao takvog ga…\nGepostet von RK Krivaja Zavidovići am Dienstag, 5. Mai 2020


Logistika je relevantna za snažnu evropsku privredu\nOsnova snažne Evrope je logistika bez granica\nTransportno tržište 19.11.2020\nPrekogranični drumski prevoz robe je od sistemskog značaja za očuvanje lanca snabdevanja za snažnu Evropu.\nSamo jaki mogu sebi dozvoliti slabosti. U tom smislu Evropa je snagator. Međutim, snagator kod kog pati koordinacija ako se moraju koristiti mišići. Pandemija korone nam je sa jedne stane pokazala granice evropske ideje, a sa druge strane značaj drumskog prevoza robe u Evropi.\nOno što smo videli i doživeli tokom karantina nije slika jake zajedničke Evrope: Umesto zajedničkog rešenja bilo je mnogobrojnih pojedinačnih pravila u državama članicama Evropske Unije i susednim zemljama. Nacionalna izolacija umesto koordinisanog delovanja. Posledica su bili povremeno zatvoreni granični prelazi i kolone kamiona.\nBudimo jaki jedni za druge u Evropi\n„Pandemija je pokazala koliko je evropski projekat još uvek krhak“, rekla je i nemačka savezna kancelarka Angela Merkel u jednoj vladinoj izjavi. Pred nemačko preuzimanje predsedavanja Savetom EU koje je započelo 01. jula kancelarka je ponudila rešenje koje bi trebalo primeniti u interesu zajednice država: „Moramo biti jaki jedni za druge u Evropi.“ Koliko je ona time u pravu.\nEvropska prednost je slobodna trgovina i promet robe. Za očuvanje lanca snabdjevenija - upravo u kriznim vremenima - elementarna i sistemski značajna oblast. Kako bi se ova prednost razvila, ona se mora zajednički koordinisati. A to je u funkcionalnoj privredi pre svega zadatak logistike. Koliko je logistika sistemski značajna ne samo za našu zemlju već i za stanovništvo u celoj Evropi pokazale su posledice pandemije i karantina u Evropi. Zahvaljujući angažovanju mnogobrojnih prevoznika i transportera kao i kurirskih službi mogle su biti savladane brzo rastuće količine pošiljki i nastavljene isporuke trgovinama životnih namirnica. Bez logistike bismo još uvek čekali na zaštitne maske i predmete svakodnevne potrošnje. Bez tekućeg snabdevanja proizvodnje još više firmi koje počivaju na međunarodnoj podeli rada bi moralo obustaviti proizvodnju.\nFunkcionalni lanci snabdevanja se ne mogu zamisliti bez drumskog prevoza robe bez granica\nKako bi svaka evropska zemlja u kontekstu svetske konkurencija za tržišne udele pokazala snagu, potrebna joj je uigranost pokretačkih snaga u Evropskoj Uniji. Napredak, ekonomski razvoj i blagostanje se ne mogu dostići bez mnogobrojnih malih i srednjih preduzeća iz oblasti logističke industrije, a funkcionalni lanci snabdevanja su nezamislivi bez drumskog prevoza robe bez granica.\nOd politike i privrede se zahteva da obezbede uslove za pouzdane i poštene lance snabdevanja otporne na krize. Dok smo se u evropskom „Zelenom sporazumu“ više manje usaglasili zajedničkih ciljeva i postavili visoke klimatske ciljeve, transportna privreda se i dalje samo neznatno uzima u obzir u „Projektu Evropa“.\nBilo bi zaista sjajno kada bismo Evropu učinili ne samo prvim klimatski neutralnim kontinentom. I zajedničko rešenje za održive lance snabdevanja koji obezbeđuju protok robe i sa tim povezanu infrastrukturu, bi se moglo pozdraviti u smislu ekonomske prednosti. Jer gladak protok roba i usluga je osnovna pretpostavka blagostanja Evropske Zajednice. Zatvorene granice u okviru EU nisu stvorile samo barijere u prometu robe. One takođe nisu podsticajne za evropsko zajedništvo. Dugoročni trgovinski odnosi zasnovani na poverenju osim toga značajno smanjuju rizik od obustava proizvodnje i rada.\nIT i logistika za panevropsku infrastrukturu\nEvropska podela rada funkcioniše jer logistika spaja pojedine komponente u jednu veliku celinu. IT i logistika su stvorile pretpostavke za koordinaciju ovakvih lanaca snabdevanja u Evropi. Jer digitalizacija dodele naloga čini prekograničnu saradnju partnera iz transporta i logistike jednostavnijom i sigurnijom.\nSve to se zasniva, na primer, na sistemu pametne logistike TIMOCOM-a. Ovde već danas funkcioniše saradnja preko 130.000 korisnika iz više od 44 evropske zemlje. Digitalne aplikacije omogućuju kooperaciju svih aktera u drumskom prevozu robe u Evropi između zemalja i preduzeća. Sistem nudi panevropsku, digitalnu infrastrukturu preko koje koordinacija na operativnom nivou uspeva jednostavno, sigurno i pošteno. Jer radi se o logistici koja živi od toga da se zajednički koordinišu i što je moguće bolje izvrše transportni nalozi širom Evrope.\nKako bi to uspelo, i dalje su nam preko potrebne otvorene granice.


Potvrđeno: Vučić i Kurti 15. juna u Briselu - 09.06.2021, Sputnik Srbija\nNova runda dijaloga Beograda i Prištine održaće se u utorak 15. juna u Briselu, najavio je portparol EU, Peter Stano. 09.06.2021, Sputnik Srbija\n„Sastanku će prisustvovati predsednik Srbije, Aleksandar Vučić i po prvi put novi premijer Kosova, Aljbin Kurti”, najavio je Stano.Stano dodaje da će sastanku posredovati šef diplomatije EU, Žosep Borelj i specijalni predstavnik EU za dijalog Beograda i Prištine, Miroslav Lajčak.\npolitika, vesti, vučić, aljbin kurti, srbija, kosovo i metohija (kim)\n12:27 09.06.2021 (Osveženo: 14:56 30.08.2021)\nNova runda dijaloga Beograda i Prištine održaće se u utorak 15. juna u Briselu, najavio je portparol EU, Peter Stano.\n„Sastanku će prisustvovati predsednik Srbije, Aleksandar Vučić i po prvi put novi premijer Kosova, Aljbin Kurti”, najavio je Stano.\nStano dodaje da će sastanku posredovati šef diplomatije EU, Žosep Borelj i specijalni predstavnik EU za dijalog Beograda i Prištine, Miroslav Lajčak.